III. Thillung zate peknak in ziangtin na duhmi nan tuahsuak thei ding - Hre Mang\nIII. Thillung zate peknak in ziangtin na duhmi nan tuahsuak thei ding\nNa thinlung zate na pekawk ruangah ziangtin na duh mi pohpoh na ngah thei ding ti cu na mang a bang men thei. Na zum lo men thei. Asinan, ka lo simmi hi thaten ruat aw. Thinlung duhthusam na neihmi pawl kha thaten na zohsal a tul. Thilcang thei lo mi kka mangman vek fangin duhthu na sam men maw, thil a cang thei dingmi, na tuah duh mi kha na thinlung suangtuahnak in duhthu na sam maw?. Na duhthusam kha Pathian duhnak hnuaiah na up awk hnu ah na thinlungih duh mi cu Pathian duh mi le tumtah mi asi ahcun a famkim thei lo ding, a cang thei lo ti zianghman a um lo asi. Asinan, zianghman tuah tum si loin duhthusam suangtuahnak men kha san nei lo, mah le mah siatsuah awknak men asi Na thluak le na thinlung na seng lak men ih na thinlung a lo ti re thei men asi. Na thinlung thiangten thu na ruat ih na tuah duh taktak mi na thinglung duhthusam cu na thinlung le thazang zaten na hmang aw ih na zuam asi ahcun na duhthusam cu na ngah hrimhrim ding asi. Duhthu na sam tikah na mitthlam in na duhthusam mi pawl kha zuuk vekin na hmuh thei a tul. Thil pakhat na tuah tikah na pitling hrimhrim ding asi tiah zum fawn aw. Laitongin “Zum aw lo ih tilungkhat” an ti vekin mah le mah zum aw lo cingin thil na tuah asile nangmah le nangmah na duhmi ngah thei lo dingin na dal aw rero asi. Ziang na tuah tik khalah cah lonak, tlamtlin lonak, le beidawnnak pawl in na thinlung sungah hmun luah hrimhrim hlah hai she. Suangtuahnak luangliam men ah na thinlung na thazang le na tikcu hmang liam men aw hlah. Ziang na tuah tik khalah na tuah mi lamzin a thawk ihsin a cem tiang fiang zetin na hmu cia thluh thei lo ding nan nangmah cu na tuah duhmi pitlin dingin lamzin dik na feh rero ih cumi pitlin dingin a tul mi hmanrua, thinlung fimnak cahnak le thazang pawl cu nangmai sungah a um hrimhrimm asi ti zumnak thawn feh in tuan aw. Thaisun ah na duhmi na pitlin theinak ding hrangah tuisun ni ah nangmai sunglam thazang na hman thiam awknak parah a hngat aw asi.\nZiang na tuah khal asile leitlun pumpi in na tuah mi kha a dik lo, a tha lo an ti hmanah nangmah in na tuah mi kha a dik a tha asi ti na theifiang ahcun feh vivo aw tuah vivo aw. Pathian lawngin ziang a dik a tha ti hi a thei. Na ruahnak le na duhnak a lo tawm thei lo tu leitlun milai pawl ruahnak le hnaihnawknak ruangah na tuah duh kha ziangtik hmanah dung sip san hrimhrim hlah. Nangmai sunglamah Pathian Thlarau in fimnak cahnak a lo pekmi kha hmangin a dik a tha asi ti na hmuh fiang mi kha feh pi vivo aw la nangmai sunglam huham cahnak kha na hman thiam asi ahcun na duhthusam cu nikhat hnu ni khat a famkim cutco ding asi. Na tuah mi kha nangmah hmanin na zum lo asile midang cun tha an lo pe ding ti ah ruat hrimhrimm hlah. Na tuah mi kha nangmah hman in na tuah suak thei, tuahsuak thei dingin fimnak cahnak na nei ti na zum aw lo asile midang cun an lo zum dingih thazang an lo pe ding, na dung an lo thlun ding tiah ruat hrimhrim hlah. Na tuah mi cu na kiangkap milai pawlin lo theihpi lo khal hai sehla nangmai sunglam fimnak cahnak in a tha na ti ih na tuah ruangah feh vivo aw la a tawpnakah mi tampi mangbangza na tuahsuak lai ding. Midang pawl cu an fim cuang cak cuang an tha cuang in ruat hrimhrim hlah. Nangmai sungah Pathian hmuihmel keng, milai cahnak huham cu famkim zetin a umih cu pawl cu na hman thiam asi ahcun midangin an duh mi an tuahsuak thei vekin na tuah suak thei ve asi ti zum aw. Ziang na tuah tik khalah “ka tuah a tul, ka tuah thei, ka pitling hrimhrim ding asi, ka duhmi pawl tuah suak thei dingin keimai sungah fimnak cahnak thazang famkim a um asi” tiah zum aw aw. Cutin na tuah duhmi a lo hnaihnawk tu pawl kha na sunglam huham cahnak thawn doneh thei ringring fawn aw.\nKa sungah a ummi thlarau cun ka thinlung sungah duhnak in pek mi pawl cu tuahsuak thei dingin a tul mi fimnak, thazang, hmanrua pawl in pek asi. Ka duhthusam pawl tuah suak thei lo dingin dodalnak pawl hmuahhmuah cu ka sunglam milai huham cahnak thawn ka do tikah zianghman in doneh thei tu a um lo. Ziangruanmgah tile dodal tu ka nei tam sinsin, harsatnak ka tong tam sinsin asile ka thahri rin sinsin in ka tangih cak sinsin in ka feh. Ka sungah um in icelcilh tu Thlarau THianghlim ih huham cahnak cu a lang tam sinsin asi. Ka ral pawl an cak sinsin asile keimah ziangtluk cahnak ka nei ti ka thei aw sinsin. Ka ral pawlin fimnak phunphhun an hmang asile Pathian in ziangtluk fimnak ka thinlung sungah a ret ti ka thei tam sinsin. Ka sungah a ummi thlarau cun leitlunah ka ton ding mi harsatnak le hniksak nak dodalnak pawl hmuahhmuah doneh thei dingin le ka thinlung sungah duhthusam in ret sak mi pawl tuah suak thei dingin a tul mi hmanrua, fimthiamnak, thazang pawl kha in pek cih theh asi. Cuvek ruahnak cu na nitin nunah na thinlungah um ringring sheh. Dodalnak na tong tam poh asile ziangtluk cahnak na sunglamah a um ti na thei fiang aw sinsin ding. Cutikah nangmah kha na ral lamah tang pang lo dingah relring aw. Curuangah Pathian rawn hmaisa in na thinlung ruahnak thawn thaten na ruat hnu ah na duhthu na sam mi pawl kha na tuah suak thei lo dingmi an um lo. Na tuah lo lawng asi thei. Na thinlung in daiten a ruat mi pawl khka tuah pitlin theih mi lawnglawng an si. Na tuah lo lawng asi thei. Na thinlungin duhthu a sam mi pawl kha tuahsuak thei dingin nangmai sungah fimnak, cahnak le hmanrua pawl an um theh asi. Cu pawl na hmang thiam lo lawng asi thei.


MYANMAR WITNESS PAWLIN MILITARY COUNCIL DAN PAHBAL ZINGZAWI THAWK – Thechinlandtoday\nMYANMAR WITNESS PAWLIN MILITARY COUNCIL DAN PAHBAL ZINGZAWI THAWK\nadmin July 8, 2021 Leave a Comment on MYANMAR WITNESS PAWLIN MILITARY COUNCIL DAN PAHBAL ZINGZAWI THAWK\nMyanmar Witness Pawlin Military Council Dan Pahbalnak zingzawi thawk, July ni 5 ih sin British Cozah tanpinakih din Myanmar Witness pawl cun Myanmar ram sungih Military council-in dan a pahbalnak, human rights pahbalnak leh mipi par ih nun rawng takih an an cang vainak hmuah hmuah cu zingzawi nak an nei tan tiah theih a si.\nCutih laiin Myanmar Witness pawl cun military council Ralkap in international crime an ti a si tih UN hnuai ih sin zingzawitu bik pawl IIMM thawn khal thuhla an an hlan sawngaw thlang ding ih. Myanmar ram sungih Ralkap pawl thil tih khaw loh leh mipi tlunih tharum an thawh dan leh, tual an thahnak hmuah hmuah pawl cu finfiahnak pawl thawn an zingzawi dingih, cu mi cu ICC emaw ICJ emaw lamah khal phawrh a si ding ti a si.\nA sinak tak tak ah cun hi mi hi tu hlan ah deuh ih sin fehpi a si zo ih, tuah cun official leh tlang theih ih an puanzarnak a si bik ih, thenkhat cun ICJ boruak um so ding mi Ralkap hronak leh sipai lehthal theihnak lam pakhat a si in an ruat, The Tahan Post.\nThantlang ah COVID-19 Mizaw Thlopbulnak Mini Emergency Hospital an On →\n← Thawpang Tha Thantlang Ah Mizaw Damlo Zohkhenhnak Lakhruak Sizung An Awn Khawh Cang


Pathian duhzawng ih Nun - The Chin TImes\nNitin na nun ah, na hnaṭuan nak ah maw, asilole rualpipawl ruangah maw, lungretheihnak, thinharnak, thinlung kekkuainak tla na tawng thei, cutik can ah a phunphun na ruat ṭheu ko ding. Hi vekcan ah a thupibik cu ziang a si ti le, in bawm theitu zo a si timi kan theih a ṭul. In bawm theilotu hnen ih kan sim le kan ṭah khan umzia a nei lo. In bawm theitu Jesu/Pathian a si ti kan theih ding hi a thupi tuk.\nNangmah na sinak vekin Pathian pan mei aw. Pathian hnen ah thinlung kekkuai thawn pan mai aw. Na thinhar le na beidawng ih vansang lam ih na um hlan ai ih ṭhasawn in Pathian in a lo tuamdam ding a si. Tui’hlan ah minung lam sinak in thinhar vansan nak tla kan rak tawng ṭheu ve, mi ih sualpuhnak tivek le a phunphun tla, asinan ka unau la minungpi ka sim ih ruahnak ka dil tikah can reilote cu um a nuam (himi zawn ah ruahnak I petu le thazang I petu pawl ziangah ka siarlo ka tinak a si hrimhrim lo), asinan khua a hung van tikah a bawr le kel ah a cangsal ṭheu.\nHivek can fang ahhin, keimah rori khal ka rak si. Pathian hin I duh lo maw si? Pathian hin I thein awn lo maw si, ziangah saw I ngaihsak lo ke, ziangah saw hivek I tawntir ke tiah Pathian kan vuihram zik pang theu. Hifang hi setan khalin cantha a rak lak laifang a si ve. Curuangah setan thang sung ihsin kan luat ding a thupi.\nMiṭhen tla cu Pathian in ziangah hivekin ka parah lai a rel si pei? Tiah thinpit le vansangin khawm paihlo le thlacam paihlo, zumtu nau le kan minungpi pawl hman an hua theu. Hivek laifang ah hin si Pathian kan naih sinsin a thupit tuknak, zumlotupawl tla cu an nunnak tianghman an mahte an la aw mei theu.\nKan nih Zumtupawl in Pathian duhzawng ziang a si timi kan theihfeng ding a thupi tuk. Degree sangsang na neih le, ulenau ṭhaṭha, tlangval ṭha, fala ṭha, inn le Lo tha, na fimthiamnak le na thilti theinak pawl hnakin Pathian in a duhbikmi cu Thinlung Kekkuai thawn a hnen pantu a si sawn. Remṭhat kan ṭul le Pathian in a mai’ lam ih kan hawi a duh ruangah harsatnak maw, thin kekkuainak maw, vansannak kan tawn ṭheumi hi a si. Pathian in rem in duh ruang sawn ah a si theu.\nThinlung kekkuai dah nan um maw? Hnaṭuannak ah maw, rualpi lakah maw hnawn mi maw, asilole pakhat khat ruangah thin beidawng in na um dah maw? mi vanṭha sawn na si, harsatnak kan tawn tam poh le kan nun a cak timi zumtu cun kan fen sinsin a pawimawh.\nHarsatnak kan ton hi a san le a vang a um a si. Kan mai’ sual ruangah tla a si thei, Pathian kutcak langnak dingah tla si thei. Ziangruangah harsat kan tuar timi zoh in Pathian duhzawngih kan um/nun ding a thupi tuk.


THA TEN RUAT AW LAINU LAIPA - Chinland Today Media\nJanuary 10, 2010 3:53 pm·0 comments\nAw!..Ninu le thlapa hmuah maw, liam in thim theu hmanseh an caan kim in zinglam ah mawiten an suak sal theu…hmanseh Lainu Laipa nang leh kei cu, veikhat kan liam (thi) hi cun hi lei tlunah kan suak sal nawnlo ding; cu ruangah tui kan caan tawite ahhin Pathian hrang leh kan miphun kan hnam hrangah…..\nVeikhat cu kan lennak ihsin inn lam pan ih ka feh lai ah, ring lem lo aw pakhat ka thei, ka hei zoh ih…….kan inn hnen pitar nu cun “Liante” hi nah ra ta aw i rak ti, a hnenah cun ka va ih, thu tam pi I rak sut:-\nPi : “Liante tu hi nano lai caan le na caklai tak a si ih Pathian hrang le kan Lai miphun hrang ah ziang tin na tuan ding”?\nLiante : Ai, ka pi ka thei lo so khaw.\nPi : E khai! ka theilo ti men cu a cangthei ding maw?\nLiante : Asilen, ka pi ziang tin ka um ding ziang ka tuan ding i sim thei pei maw?\nPi : Aw! ka lo sim ding maw……..”lian te” kei na pi tla hi ka no (fala) lai ah cun, fim le thiamak lam khalah mahtawk ih fim le thiam tiaw ve, cun ka tlangkul khal ah fala hmelmawi, mi ih cuh cece mi ka rak si ko nan, cui ka caan pawl leh ka fimthiamnak pawl cu Pathian hrang le kan Laimi phun hrang ah ka rak hmang lo, cu ruang ah tui hnu ah ka sir awk tuk.\nLiante : Aw cu ti maw si ka pi!\nPi : Si e …hi lawnghman si hrih lo.\nLiante : Ka pi zangfahten I ruah vivo awla…\nPi : Aw a silen maw, Liante na pi hi ka tar tuk zo, kei cu ti theimi ka nei nawnlo, ka hrangah cun thih lawng sibik ko, kan caan liamcia ka ruat le sirawknak hlirin ka khat cu bet ah ka falat lai ah khan ram dang ah kum (6) sung ka ra um dah nan Pathian hrang le kan Laimiphun hrangah tuanmi zianghman ka nei ve lo, Ahleice ka\nsirawknakbik cu…ram dang ka um lai ah Lairawn zirsang pawlkom (LZP) in ca in run kuat ka mail ah:-\nLiante : Cu cu ziang tin si ka pi?\nPi : “Lairawn Zirsang Pawlkom (LZP) pawl in ttan napin lak kan tum ih kan lo rinsan, ramdang ih um pawl nangtla na thei tawkin sum le pai in bawm ve ding ah zang fah kan lo dil” ti in caa a rak thleng. Asinan kei cun ziang thu hman theiter loin ka rak um san men. Ka rualpipawl cun titheitawk in Pathian hrang le anmai miphun hrang ah sum le pai an kuat re ro kei cu maikaa le belte bang in ka um men.\n” Ka rualpipawl cun titheitawk in Pathian hrang le an mai miphun hrang ah sum le pai an kuat re ro kei cu maikaa le belte bang in ka um men”.\nLiante ka lo sim duh mi cu maw, nang cu kei na pi vek siloin na nolaim, na vanglai hi Pathian hrang le kan Lai miphun hrangah hmang aw maw?\nLiante : Aw ka pi ka lungawi tuk thu ih sim mi ruangah kei khal ka thinlung leh ka ruahnak ka nolai caan pawl hmuahhmuah Pathian hrang le kan Lai miphun hrangah ka ti thei tawk in ka tuan ve ding.\nHi…Pitar nu ih thu in simmi pawl hi Laimi kan thinlung sungah thlengsehla ka duh Asim zovekin hi pitar nu hi a nolai ah cun mah tawkih fim le thiam sum le pai nei an tlangkul hman ih hmeltha hminthang a rak si ko nan…..Cui a caan pawl cu Pathian hrang le kan Laimi phun hrang a hmanglo ruangah sirawknak hlirin a nun sung caan cu a hmang a si…tu tla cu a kum le a upa Amahten hman a feh thei nawnlo.\nA ttuak a par a amit a mal, a tu le fapawl ih hruai cawp tul a si, a hrangah cun tuan tum khalsehla tuan ngaihnak a um nawnlo; ziang ruangah hi pitar nu thu ka ngan ti sile Lainu Laipa hrangah sirawk hlanih tuan atulzia cun, caan a um lai ih thaten ruah a tultuk ruang ah a si. Aw….Pathian hrang le phun le hnam hrangih nunnak tiang pe ngamtu Bibal sung ih kan hmuhmi Moses, Joseph, Esther, pawl ih nunnak in teh kan Laimino thinlung itthat a thangter thei pei maw?\nMoses hi Siangpahrang inn ih duhduh in thei duhduh ei thei a si ko nan Pathian le a mi pi (aphun le hnam) a duhdawt tuk ruangah nelrawn ram ih harsat tuar khal a hrilsawn. (Ami pawl thawn).\nApasal (Siangpahrang) cu duhduh ih tongthei lo mi a si. hmanseh ka thih le thih ti in Ami pawl luatnak dingah raltha tak in Siangpahrag cu a tong a si. Cutikah Judah miphun hmuahhmuah in luatnak an ngah a si.\nJoseph cu harsatnak tampi lakih sin uktubawi a ra si. (hmun dang le ram dang ah) cui a si nak pawl cu a u le nau a miphun hrangah thlasuah bawmtu ah a cang a si.\nHi pawl nun nak hi kan zohthim ve lo ding sawm, kan ni Lainu Laipa Pathian in Laimi thlasuah in pe ih harsatnak a phunphun lakih sin ramdang ah mi tampi an thleng zo. Sum le pai hawl in siseh fimtiamnak zirin siseh cun ram sungah khal mifimthiam thatha kan nei thepthep….\nCutin ka ti ruangah kan ni a thiam ve lo pawl tuan lo ding ti nak a si lo, athupibikmi cu ram sung ih um tu siseh ram leng ih um tu siseh Lainu Laipa kan zaten kan thinlung (tum tahmi) pakhat ah ret tlang in Pathian hrang le kan Lai miphun hrang ih kan tuan a tul a si..cutin lo cun Lairam mitthli a luang pang ding…tu ih kan tuan, na tuan lo a si ahcun kan no lai kan cah lai kan caan tha hmuhhmuah in liam san leh ding. Curuangah tu caan hi nang le kei hrang ih tuan caan a si. Pathian hrang le kan lai mi phun hrang ah kan tuan lo ding sawm?\nThaten ruat aw Lainu Laipa!\nBy- Salai Lal Hu Lian (Liante)


Burma Ram Feh Dan Ding Part 38 - Chinland Today Media\nBurma Ram Feh Dan Ding Part 38\nBurma I Ramdang Leiba A Neih Zat\nTui kum February thla ah khan Burma Finance Minister U Hla Tun cun Burma ram in ram dang ah sum $ billion 11 a bak tiin parliament ah a puang.Himi leiba pawl ah hin billion 6 lai cu President Ne Win san lai i si a bak mi pawl a si a ti.\nHiti Minister i a puang thutthi hin mitam pi cu a ti mangbang thluh.Pakhat nak ah cun Burma hin ralkap uk a si lai ah ramdang i a bak mi a leiba zat hi a sim dah lo.Pahnih nak ah cun a bak mi leiba hi rin hnak in a rak tam a si.\n2009 ah khan Burma ramdang leiba (foreign debt )hi $billion 9 a si ti zum a si.Billion 1 ah million 1000 a si.\nKan dung lam kum 15 lai ah khan mawsi statistics pakhat ka hmuh mi ah Burma ramdang leiba hi $ billion 6 hrawng a rak si.Tam ka ti lem lo.Ziang ah ti le Bruma hnak i a hrek i fate,a si nan milai ah cun Burma hnak i tam Philippines ram in cu lai ah leiba $billion 30 lai a nei.Cui tlun ah khalai khal i ram lian zet,a ram zawng cun Shan state tia fang,milai ah cun Burma zat lai a si mi South Korea khan ramdang leiba $billion 50 a rak nei.Cumi vun ruah cun Burma i khatawklai i a leiba billion 6 ti cu a rak tam lo ka ti fam teh.\nCui t;lun ah,Mizoram i ka um lai ka vun thei i,1991 hrawng kha a si hmang,khatlai i state a cozah Pu Lal Than Hawl i hruai Congress khan leiba tam zet an rak nei. Ka theih dan tla ah cun Mizoram hin tum khat lai i a budget million Rs.13000 lai ah Rs.million 2000 lai cu kum tin in state leiba rulh sal nak le leiba i a tthang interest rulh sal nak ah a hmang ti a si.Opposition pawl cun an relsia zet nan Chief Minister Lal Than Hawl cun “Leiba neih cu changakan na )a ti san men.Cui ruang ah a si ke cu S.Korea vek in ram lian khal i leiba an neih tam ka ti ve.\nLeitlun ram lian USA khal i national debt a neih zat cu kum tin i a gross domestic product zat a si zik thlang tia a si.USA hin China ram pakhat lawng tlun hman ah $ billion 800 lai a bak ta ria e.Cumi vun ruah cun Burma i leiba $billion 11 tla cu a mal zet lo sawm!\nA si nan,a si na,Burma vek i ramfarah,Burma vek i ram tla sia hrang ah cun a leiba hi a tam tuk.Ziang ti vek in a rul ding ti khal theih thei a si lo Kum khat i a interest lawng hman hi $ million 80 tal cu a si ding..Burma hin Japan ah leiba a nei tam bik ,$billion 6.4 lai a bak.Japan hin Burma ram democracy lam i tuah that awk a tum ruang ah Burma i leiba ziang maw zat cu a ngaidam i tlun ah a dang hman a cawih bet sal.\n1988 i buai ruang ah ramdang pawl i Burma an bom nak cu an pe niam nasa.1988 i $million 330 an bommi kha 1989 ah cun $million 90 lawng an bom.Pawisa khal an cawih ciamco nawn lo.1988 hnu i Burma ram sum a cawih tambik tu cu China ram a si i,$billion 2.1 a rak cawih dah.\nBuram ram i leiba pawl hi,World Bank,Asian Development Bank , Japan China pawl hnen i a bak mi pawl a rak si.


BAIBAL HI RINTLAK A SI MAW? - By Hre Kio - Chinland Today Media\nJune 25, 2010 5:44 pm·0 comments\nBAIBAL HI RINTLAK A SI MAW?\n(Can the Bible be trusted?)\nRev. Stephen Hre Kio, Ph.D\nTui san ah cun zumtu Khristian (hrekkhat) khal in Baibal hi rintlak a si lo, ti ruahnak a um theu. Mifimpawl ih ngan mi a si ko lo maw? titu tla an um. Cunah a tawi zawngin Baibal hi rintlak a si, ti duhnak dot sarihin ka ngan duh.\n(1) Baibal hi an ngan pekte ihsin tuisun tiang kum 3000 lenglo a um zo mi cabu a si. Siangpahrang David san BC 1000 hrawng ihsin an ngan thok ih Zisuh san hnu kum 100 AD tiang an ngan. A ngantu 40 hrawng an si. Cabu 66 a si nain cabu pakhat a si. A tumtah mi cu Pathian duhdawtnak le rundamnak thu a si. Kum tin leilungtlun ah an lei duhbik mi cabu a si ringring. Communist China hmanah kum 20 sungah (1987-2007), UBS (United Bible Societies) hohatnakin Tuluk Baibal milllion 50 an lei. Cabu menmen a si lo; Milai in an rinsan ruangah an lei a si.\n(2) Baibal Cathiang hi Pathian tongkam a sangtu profet le tirhthlahpawl ih ngan mi a si ruangah Pathian Tongkam (The Word of God) ih ruah mi a si. Baibal Amah in hiti’n a ti:\n(i) Bawipa ih thu (tongkam) cu a dik (Saam 33:4),\n(ii) Na tongkam cu thutak a si (John 17:17),\n(iii) Ca Thianghlim hmuahhmuah hi Pathian ih thawtkhum mi a si (2 Tim 3:16),\n(iv) Profet ih thusim mi cu milai duhnak men ihsin a ra mi a si lo; Pathian hnen ihsin a ra mi thuthang an phuan tikah Thlarau Thianghlim forhfialnakin an phuan mi a si (2 Pit 1:21).\n(3) Baibal Cathiang hi Jesuh in thuneitu ah a pom. Setan nehnak ah a hmang. Ni sawmli sung sualforhnak a tuar tikah Ca Thianghlim thawn Setan sualforhnak kha a neh (Mat 4:4-10). “Ca Thianghlim in a ti,” tiah voi thum rori Setan kha a ti. Zisuh hmanin thuneitu ih a ruah a si ahcun kannih in “mifim ih ngan cop mi” ti ding a si lo.\n(4) A hlan ihsin an rak simsung mi (prophesying) kha a kim ngaingai.\n(i) Dan 2, 7, 8 sungah Leilungtlun ih Cozah panga (a sangsangin) an suak ding tiih a simsung mi a kim ngaingai: Babilon, Mede, Persia, Greece le Rom an si.\n(ii) Isai 13:19-20, le Jer 51:37 sungah siatsuah mi Babilon khawpi cu zohmanin an din sal nawn lo ding ih milai zohmanih umnak a si nawn lo ding, a ti. BC 330 hrawngih ram tampi a nehtu ralbawi hminthang Alexander the Great in sak sal a tum; a ralkap 600,000 hrang an ei ding rawl a suah thluh zo. Asinan rinlopi ah a thi. Kum 2300 hnuah Iraq uktu President Saddam Hussein in sak sal a tum zet (pungsan tla a suai thluh zo: 2003) nain rinlopi ah a thi. (USA ralkap in an kai ih Iraq Cozah in kum 2006 ah an that).\n(iii) Israel mipawl an ram ah an kir sal leh ding, ti hi khuahlan lai ihsin an rel ringring mi a si. Assiria ram in siseh, Babilon ram in siseh, khuazakip ihsin an kir ding ti hi an zum zet vekin an kir ngaingai. Cui simsung mi cu kum 1948 ih Israel ram a hung um ih Judah mi tampi an thenthekawknak ihsin an kir sal tikah Zentel can a cem (Luk 21:24); Israel an kir a si tiah tampi in an zum.\n(5) Messiah a suak ding, ti an simsung mi, Zisuh Khrih thuhla a kim ngaingai:\nProfet simsungnak Thukam Hlun Thukam Thar ah a kim\n(i) Bathlehem ah a suak ding Mik 5:2 Mat 2:1-7;\n(ii) Fala him in a hring ding Isai 7:14 Mat 1:18-23;\n(iii) David cithlah a si ding Jer 23:5 Thup 22:16;\n(iv) Thah thei an tum ding Jer 31:15 Mat 2:16-18;\n(v) A rualpi in a phiar ding Saam 41:9 John 13:8, 19, 26;\n(vi) Paisa 30 ah an zuar ding Zek 11:12 Mat 26:14-16;\n(vii) Fei in an dawt ding Zek 12:10 John 19:16-18, 37;\n(viii) A puan camcawhfung an zuk ding Saam 22:18 Mat 27:35;\n(ix) A ruh an khiak lo ding Saam 34:20; (Suah 12:46) John 19:31-36;\n(x) Milianpa ih thlan ah an phum Isai 53:9 Mat 27:57-60;\n(xi) A thih kum le can simsungnak Dan 9:26; Suah 12:6 Mat 27:45-50;\n(xii) Ni thumnak ni ah a thawhter sal Hos 6:2, Tirh 10:38-40;\n(6) Baibal Thianghlim hi hmual a nei ih milai nunnak thlengtu a si theu. Cabu dang hi bangtuk hi milai thuanthu sungah kan hmu lo. Paul in, “Khrih sungih mi pakhatkhat a um ahcun siamthar mi a si,” a ti (2 Kor 5:17). Asilole, mi pakhatkhat sungih Khrih a um ahcun siamthar mi a si, ti tla a ngah. Voi khat cu tikulh pakhat ah khuaram zoh duhtu khualtlawng (tourist) tampi an feh. Pakhatpa cu “Pathian a um lo,” a titu a si (Saam 51:3). Cuih tikulh ih um patarpa pakhat Baibal Cathiang a siar rero kha a hmu ih, “Ziangahso cuih cabu thuphan tampi an ngannak, milai tuahcop mi cu na siar duh rero?” tiah nautatnak mithmai thawn a sut. Patarpa cun, “Hi Cathiang hi um hlah sehla nang hi kan zanriah ah kan lo ei zo ding,” tiah a let. Hi tikulh um minungpawl nunnak thlengtu cu Baibal Thianghlim a si. Khristian an si hlanah cun misa-ei (cannibals) an rak si.\n(7) Kan Baibal in, “Zisuh Khrih kan Bawipa thawn pawlkomnak nei dingih a lo kotu Pathian cu rintlak a si,” a ti (1 Kor 1:9). Kan Baibal hi Pathian thuhla le a hnatuannak ngannak cabu a si. Pathian Thlarau ih fialnak le bomnak thawn ngan mi a si. Pathian cu rintlak a si bangin a Cabu khal rintlak a si ve.\nFCFS Magazine Avei(3)nak ta a si.


South Korea Ih US Palai Namte Thawn Tuahmawh Tuar - Chinland Today Media\nMarch 6, 2015 7:01 am·0 comments\nBBC : US ram ihsin South Korea ih Palai ( Ambassador ) tuantu Mark Lippert cu, namte tuahtu Kim timi pa cun, March 4, 2015 zianglam ah a hmai ah a sun / dawt ruangah hliamhma a tuar ih, sizung panpi a si thu le operation an tuah thu BBC cun a tarlang. Mark Lippert hi tuihlan ah US assistant secretary of defence rak tuan dahtu a si ih, 2014 ihsin South Korea ah Palai hnatuan dingin US cun a thlahmi a si.\nMark Lippert cun March 4, 2015 zinglam ah, Seoul khawpi sung ih Dawr pakhat ah thaithawh ei dingin a tuanpi pawl thawn an feh. Thaithawh einak ding ih an remruahmi dawr sung ih an um lai ah, Kum 55 mi, Kim tiih theihmi pa cun, “North Korea le South Korea ramhnih remaw seh. Doawknak hrang zir a tul lo” tiih au phahin Mark Lippert cu namte thawn a dawt / sun. Sizung lam panpi hngal a si ih, a hliam a na tuk lo tiin an sim.\nMark Lippert dawttu Kim hi tuihlan khalah hivek in a rak cangvai dah zo. 2010 July ahkhan, South Korea ih Japan Palai cu concrete phel thawn a rak deng dah zo. Cumi thuhla ruangah kum 2 sung thawng rak tla dahtu a si fawn. Tuitum ih a lungawi lonak san cun, South Korea le US ralkap pawl cun ral dodan an zir ruangah a si. US le South Korea ih raldo an zir ruangah, North Korea hotu Kim Jong-Un khal a lungawi lo zet.\nSouth Korea Ih US Palai Namte Ih Tuahmawh Tuar


large room with desk and a sitting area - Bild von The Inn at Aspen, Aspen - TripAdvisor\nlarge room with desk and a sitting area - Bild von The Inn at Aspen, Aspen\nUSA› Colorado (CO)› Aspen› Aspen Hotels› The Inn at Aspen Bilder\nFoto: “large room with desk and a sitting area” Aus Bewertung:\nNr. 12 von 36 Hotels in Aspen Zertifikat für Exzellenz Hotel-Homepage\n38750 Highway 82, Aspen, CO 81611-2506 Angebote & Ankündigungen 25 % Rabatt auf Zimmerpreis\n“Great place to stay”\t25.08.2016\n“Good value for the price- Summer r ...”\t24.08.2016\n65 "Hilfreich"-Wertungen Bewertet am 24. September 2012\nFoto hinzufügen Alle 154 Bewertungen für The Inn at Aspen anzeigen Ähnliche Hotels entdecken St. Moritz Lodge & Condominiums 152 BewertungenPreise ansehen 3.3 km Hotel Aspen 428 BewertungenPreise ansehen 3.5 km Molly Gibson Lodge 473 BewertungenPreise ansehen 3.5 km Alle Hotels in Aspen anzeigen Über uns


Sikh Tempel Ah Mi 6 Kap That - Chinland Today Media\nSikh Tempel Ah Mi 6 Kap That\nAugust 6, 2012 1:27 am·0 comments\nMani, Sunday sun ah US Wisconsin ih Sikh temple sungah misual pakhat lut in mi 6 a kap that. Mi 6 kap thattu ih zummi hi palikpawl cun an kap that ve cih. Mi 6 kah thah mi lakah officer pakhat a tel ih vei 3 lenglo kah ngah a si thu police chief John Edwards cun a sim. Minung 4 temple sungah an thi ih mi 3 a leng ah an thi.\nWisconsin sizungpi ah mi pathum hliamhmapu in an um rero lai. Temple president Satwant Kaleka khal an kap ngah ih hliam a tuar ve. Satwant Kaleka 1996 ihsin temple a kil thok. Hivekih thihnak tuksumza a thlen hnu reilote ah palik ziangmawzat le damlo phurtu mawtaw 10 lenglo an ra thleng cih. US president Barack Obama le a innsangnu first lady Michelle Obama khal cun hi thuthang an theih tikah an riahsiatnak an langter ve.\nHi temple hi 1997 ihsin insang 25 pawlin an rak din. Sikh pawl hin Muslims thawn a bangaw mi biakdan an thlun lo. Sikhism biaknak hi kum 500 ihsin South Asia ram ih rak hmuhsuah a si. Himi biaknak thluntu hi leitlun ah million 27 lenglo an um. An mipapawl cun an pabikih rak tiam bangin an sam an met dah lo. US ah Sikhs mipi 500,000 lenglo an um.\nUS First Lady Michelle Obama, Saudi Arabia Ah Soisel\nObama Cu Mi Menmen Vekin Vak Ve\n2012 Ih Leitlun Mipi Uarbikmi 10 Pawl\nAmerica in Muslim sakhua a do lo


Guinness World Records 2012 Hminsin Tuahnak Ah Chin Mino Pawl Tel Ve - Chinland Today Media\nJune 13, 2012 7:49 am·6 comments\nAustralia ih mino 3000 lenglo ih Guinness World Records 2012, hminsin tuahnak ah Chin mino 16 lenglo Victoria, Melbourne ihsin an tel.\nKan dung zarh June 8-11, 2012 ah Australia ih Kawhhran 69 lenglo ih mino 3000 lenglo tawnawk khawmnak ah minit 2 sung an ding ih Guinness World Records 2012 an tuah tiah thu kan dawng.\nStates Youth Games hi Church of Christ mino pawl in kumtin veikhat an tuah theu ih nikum ah khal Leitlun bik hminsin (Guinness World Records) tuah an rak tum nan minung an mal deuh ruangah an rak tuah suak theilo.\nTui kum ih an tuahnakah Church of Christ, Ringwood pawl ih bawmnak in Emmanuel Christian Church Melbourne ihsin Chin mino 16 pawl khal an tel tiin thu kan dawng.\nTuitum ah mino 3000 lenglo an suak khawm thei ruangah leitlun ih kekhat lawngih ding reibik an tuah tiiin Guiness World Record pawl cun an puang.\nKe khat ih minute hnih (2) sung ding reibik kan mino pawl ruangah kan tuahsuak thei Pathian sunlawinak ah sihramseh tiin a tawlreltu Youth Vision Victoria- An arm of the church of Christ pawl cun Chinmi a fehtu CT palai hnenah an sim.\nState Youth Camp hi nithum sung mino tonawk khawmnak khawmpi a siih, sun ah lehnak phunphun le zanah thuthangtha simnak thawn caan hman a si. Lehnak hmuahhmuah ih nehnak ngah tambik le cangvaihnak thabik hi Syndal Baptist Church pawlin an ngah.\nHi, Sate Youth Games (SYG) hi 1990 ihsi rak tuah thok a si. Hna kum Friday 7th – Monday 10th June 2013 ih an tuah tum thu pawl khal SYG committee pawl cun puan cianak an nei cih.\non June 13, 2012 at 10:45 pm\nmak rauh, sunglawi rauh ha…..\non June 14, 2012 at 2:18 am\nKe re heu,a va mak lawmam ve.\nAn ding rei ngai si a…\nZiangruangah Guinness World Record in 2minit sung kekhat ih din thei ruangah an peknak san?pitar le putar hman in an ding thei ko si lo sawm?Nan ngansual cu si lo ti aw.\nmaw,ding rei thei lo bik World Record an pekmi sawn si?\nJune Lian says:\non June 15, 2012 at 6:03 am\nzei ngai zei ngai si loh hih\nke khat lawng in ding tlang, minung hiti zat an um nan thei dah rengreng maw….ka dua le rual……..am tuk hlah uh la….\non June 19, 2012 at 4:11 am\nhi mi tum ka feh man lo ih poi ka ti nasa\nBawi Aa says:\nLaimi cu hi tin kan si rero ruangah benteh zg ka cang thei lo cu,, hehehe\nlungawinak chimtu tla nan um lo.. nan mak tuk ka ti. minung thongthum lai khawh oah thei nak ding ah nang cu kum thong thum um na rei/ ttul ding…


India cozah in Ukraine raltlan bawmtuding Japan vanzam a ram ah a ṭum siang lo - Falam Online Media\nIndia cozah in Ukraine raltlan bawmtuding Japan vanzam a ram ah a ṭum siang lo\nApril 21, 2022 April 21, 2022 admin\t0 Comments\nUkraine raltlan pawl bawmnak petuding Japan thilphur vanzam cu India cozah in a ram ah a ṭum sianglo ruangah raltlan bomtummi an ṭhluh phah thluh.\nAn tumtah dan cu UN High Commissioner for Refugees dilngennak vekin Japan Air Self-Defense Force C-2 vanzam thawn UN agency retṭhatmi raltlan bawmnakding bungrua pawl cu India le Arab ah lak phahin Poland le Romania ih Ukraine raltlan pawl bomnak va pe ding an si nan India cozah in a ram ah a ṭum sianglo ruangah an ṭhulh salmi a si.\nJapan cozah official thusuah dan ah India hin an ram ih retṭhatmi raltlan bawmnak bungrua lak dingin a lungkim zo nan rinlopin an thu an ṭhin saal ti a si ih, ziangruangah an thu an ṭhin timi cu felfai in thu an suah lo.\nUKRAINE LATEST | Japan says India refused to accept SDF plane for Ukraine aidhttps://t.co/mlBkvic57q#Ukraine #UkraineRussiaWar #Russia #RussiaUkraineWar\n— Nikkei Asia (@NikkeiAsia) April 21, 2022\nRussia cozah thawn naivaiawzettu India cozah cu atufang leitlunpi buaipi zetmi Russia-Ukraine buainak thu ah zianghman ṭong duh lo remrem in a um hlei ah Russia cangvaihdan dem duh loin buainak theilo vekih umawtertu rampi pakhat a si.\nAsinan, Ukraine raltlan bawmtuding vanzam an ṭum sianglo thu ah Japan hruaitu ṭhenkhat cun kan cozah in hmalaknak a nei tawklo ruangah a si ti`n an ram cozah riangri an dem.\nJapan says India refused permission for air force plane to pick up Ukraine aid https://t.co/pfP3xXZ7Zg\n— SCMP Asia (@SCMPAsia) April 21, 2022\n← Mindat-Matupi ziinpi doawknak ah Ralhraang SAC ralkap 8 an thi\nKhuasung doawknak a um thlang ding ruangah Bomb hrial khur lai cia dingin thu an than →\nChina – Tilik deemdeuh dingin Chuhe tipi DAM boom thawn an ṭhiatbal\nVanzam Mawng Pilot ṭuan a hlawk nawn lo ti`h Hnaṭuan Bansantu An Tam Vivo


A Tlangval In Ṭhennak Biathu A Hlan, Fala In A Netabik Hnamaw Ta Dingin A Ngen Ih A Lei A Keusak – Meifar\nA Tlangval In Ṭhennak Biathu A Hlan, Fala In A Netabik Hnamaw Ta Dingin A Ngen Ih A Lei A Keusak\nChina, Anhui Province ah fala le tlangval duhdawt aw zet an rak um, asinan an karlakah thuhla phunphun a thleng ruangah tlangval Liu in ṭhenaw dingin ṭhennak biathu a hlan. Fala kum 26 mi Zhou in Qianshan lamzin ah tongaw ta dingin a ti.\nCutin an tongaw ih Liu in, “Ziang asikhallen kan ṭhenawk a ṭul, zindang aum nawn lo” a ti. Fala cu a riahsia tuk ih, “Asilen a netabiknak ah in hnam ta aw” a ti. An vung hnamaw cu fala in a lei ah a keusak ih a thlah duh nawn lo, Zhou cu a talbuai ciamco nan a fala hlun si zikte in a lei cu a thlah duh nawn lo ruangah naa a ti tuk ih a ṭap.\nKiangkap um pawlin an bawm tum nan bawmdan ding an theih lo ruangah tualsung palik pawl an kosak, palik pawl an va thleng hnu khalah fala cun a thlah duh cuang lo ruangah palik pawlin a mit ah mitthli tlaknak siivai in an kap, cuti lawngin fala in a thlah thei.\nTlangval cu siizung ah an tlanpi hngal ih an tuamhlawm, fala khal palik pawlin an hruai ih a nulepa an ko. A nulepa in online fehtlang in sumpai bum arak tong zo ruangah a thluak lam fehdan a dik nawn lo, a thluak fehdan a diklo ruangah siizung ah an tuamhlawm rero zo. Curuangah si ding hitin a cangvai an ti, a tlangval thawn kum reipi sung an rak thlunaw ding zo thu a nulepa in palik hnenah an sim thei. An thubuai cu ṭuanvo neitu pawlin an buaipi vivo ding.\nRalhrang Kutsung Ihsin A Tlansuak Ruangah A Aiawh Ah A Nulepa An Kai


Ralkap Pawlin Ralbawi Sangtu An Vel That Ih A Ruak Cu Tiva Ah An Hlon – Meifar\nRalkap Pawlin Ralbawi Sangtu An Vel That Ih A Ruak Cu Tiva Ah An Hlon\nOctober 22, 2021 admin Myanmar 0\nMagway Air Force Base ih umhmun khuar ralbawi sangtu cu ralbawi telin ralkap pawlin an vel that ih an tualthatnak cu hlonhlo an tum. August 17 zan nazi 7:00 hrawngah ralbawi sangtu Shwe Hla Maung cu zu a ri tuk ih sakhan sungah a aukio ciamco.\nCuruangah ralbawi Htin Kyaw Lin, ralkap pawl hotu Sgt. Thiha Phyo le an kuthnuai ralkap 3 thawn an vel ciamco. Taikhap le telephone hri in an vuak ciamco, an thong ih an sit.\nRalbawi Htin Kyaw Lin in “Zoso zu lo dotu? Zo thawn zu nan intlang?” tin a sut hnuah a hmaiah a sit, innleng ah a dirsuak ih bualrawn ah a hruai. Bualrawn ah hridai thawn an tawnbet ih a hmaiah an kap that tin Commander-in-Chief (Air) in a ngankhum. Zan nazi 11 hrawngah a ruak cu Irrawaddy River tiva ah an va hlon.\nTlunlam upa pawl an phone ih ralbawi sangtu Shwe Hla Maung cu meithal keng loin a tlanhlo tin thuphan an per. An sakhan sungih thilthleng rapthlak zet cu tlunlam upa pawlin an theih ruangah tualthattu pawl cu ralkap daan le dun vekin hremnak an pe tum. Himi tualthatnak ah zohman cu an kai hrih lo ih ralbawi Htin Kyaw Lin khalin simfiang awknak anei hrih lo.\nHakha Le Thantlang Karlak Ih Lilawnpi Cu CNA Le CDF In An Bomb Siat\nRalbawi Telin Ralkap Ruak 7 Cu Hnawmhne Funnak In An Tuam Ih An Hlon


Leviticus 23 | Laicianghlim (The Holy Bible)\n1Ciafangin Bawipa in Moses hnenah, 2“Israel mite hnenah hetih in rel tu: ‘Hete khiah ningte in bawn tuhin i ruaihnak puaite i. Hete khiah Bawipa ai ruaihnak puaite i ai ningte in a cianghlim in ul tuhin thuthan tuh i si.\n3Ni ruk song naper tuh i si. Ikhalselai ni sarih nia tu com nia le a cianghlim pumkhawm nia Sabbath i. Cia nia ah naper tuh lo i si. Cia nia khiah ning umhmun cang ah Bawipa Sabbath ti in ul tuh i si.\n2. Passover Khelhnak Puai\n4Hete khiah Bawipa puaite i ai a cu fangin a cianghlim in khawm in ul tuhin thuthan tuh i si. 5Hla hmasaber hla ni hlaili zanlam khuathim banghma fangin Bawipa Passover Khelhnak puai pan tuh i si. 6Cia hla ni hlai nga nia fangin Bawipa hnenah Col tel lo Sangreu puai pan tuh i si. Ni sarih song col tel lo sangreu ei tuh i si. 7Ni hmasaber nia ah a cianghlim pumkhawm nai tuh i si. Cia nia ah ning per kel na per tuh lo i si. 8Ikhalselai ni sarih song Bawipa hnenah mei thawn taihnak a hlu hlu tuh i si. Ni sarih nia khiah a cianghlim pumkhawm nia i ai cia nia ah ning per kel na per tuh lo i si.’ti in rel tu.”ti in ruai i.\n3. Rongthar Puai\n9Ciafangin Bawipa in Moses hnenah, 10“Israel mite hnen ah hetih in rel tu: ‘Kaimah ai ning pehnak ramah ning hleng fangin rong ning khawm fangin ning khawmhnak a hmasaber rong tel khat khiah phungki pa hnenah pe tuh i si. 11Ciafangin ani in cia rong tel khat khiah Bawipa in ning saang sah thai in Bawipa hmai ah zap tu seh. Sabbath a thangha fangin zap tu seh. 12Cen cia rong tel ning zap nia ah kum khat tar a maa le a pot nai lo tuufa a cang niu khiah Bawipa hnenah mei in tai in hlu tuh i si. 13Cen rongmu khiah thau thawn rawihhnak sangvut nawiniu ephah hmun ha khan hmun nih khiah a rimhmui tuhin Bawipa hnenah mei thawn tai in hlu tuh i si. Cen a ding tuh ai hluhnak khiah capittizu i tuh ai hin hmun li khan hmun khat i tuh i. 14Ning Pathian hnenah he a hlu ning kawih nia hlan hmuah sangper i tu seh, a theuhnak rongmu i tu seh cen rong thar i tu seh ei tuh lo i si. Cia khiah ning umhmun hmuahhmuah ah hlun tuhhnak thukham i.\n15A zap tuhai rong tel ning kawih nia Sabbath thangha ai panin Sabbath vel sarih siar tuu-ih. 16Sabbath pasarih hnak a thangha tian khiah ni 50 ti in siar tuu-ih. Ciafangin Bawipa hnenah rong thar hlu tuh i si. 17Ning umhmun in ephah hmun ha khan hmun nih sangper panih kawih tuh i si. Cia khiah sangvut nawiniu thawn bawnhnak sangper i tuh i. Col thawn em tuh i si. Cia khiah Bawipa hnenah rongthar a hmasaber i. 18Cen cia sangper thawn a maa le a pot nai lo kum khat tar tuufa niu pasarih le kawlpaw cang niu le tuu cang panih hlu tuh i si. Ciate khiah Bawipa hnenah rong le ding tuh a hlu kawm in mei thawn tai in hlu tuh ai Bawipa hnen ah a rimhmui mei thawn tai ai hluhnak i. 19Ciaben fangin me faniu pakhat khiah sualhnak ca in hlu tuh ai kum khat tar tufa niu panih khiah remhnak ca in hlu tuh i si. 20Phungki pa in ciate khiah rongthar hmasaber le tuufa niu panih thawnin Bawipa hnenah a zap kongin hlu tuh i. Amahte khiah phungki pa ca in Bawipa hnenah cianghlim tuh i. 21Cen cia khiah a cianghlim pumkhawm nia i ti in thuthan tuh i si. Cia nia ah ning per kel na per tuh lo i si. Cia khiah ning umhmun cang ah a kumzangza in ning hlun tuh thukham i.\n22Ning lo ai rong ning khawm fangin ning lo songai rong khiah a veksen in khawm tuh lo i si. Cen a thehhnak rongmu khai khul tuh sio lo i si. Mifarah le mikhualte ca in zam tuh i si. Kaimah khiah Bawipa ing.’ti in rel tu.” ti in ruai i.\n23Ciafangin Bawipa in Moses hnenah, 24“Israel mite hnen ah hetih in rel tu: ‘Hla sarih hla ni khat nia khiah a cianghlim pumkhawm nia i tuh ai cia nia khiah thirhlung tum tuh ai com hnak nia i. 25Cia nia ah ning per kel na per tuh lo i si. Cen Bawipa hnenah mei thawn taihnak a hlu hlu tuh i si.’ti in rel tu.”ti in ruai i.\n26Ciafangin Bawipa in Moses hnenah, 27“Cen hla sarih hla ni ha nia khiah Sualkhukhnak Nia i. Ning ca ah a cianghlim pumkhawm nia i tuh i. Ning sualhnak khiah phorh tu i lai Bawipa hnen ah mei thawn taihnak a hlu hlu tuh i si. 28Cia nia khiah Sualkhukhnak Nia i manin na per tuh lo i si. Bawipa ning Pathian hnenah ning sualhnak khuk nia i. 29Cia nia ah amahte sualhnak phorh lo tu khiah a minung phun songin rek tuh lio i. 30Cen cia nia ai na per tu pa khiah a minung phun songin rek tuh lio ing. 31Zai bang na khai per tuh lo i si. Cia khiah ning umhmun cang ning san song hmuah hlun tuhhnak thukham i. 32Cia nia khiah com nia sabbath i ai ning sualhnak khiah phorh tuh i si. Cia hla ni kua nia zanlam in ni ha zanlam tian ning sabbath puai bawn tuh i si.” ti in rel i.\n33Ciafangin Bawipa in Moses hnenah, 34“Israel mite hnen ah hetih in rel tu: ‘He hla sarih hla ni 15 nia khiah Tabernacle Puai nia i ai Bawipa hnenah ni sarih song bawn tuh i si. 35Ni hmasaber nia ah a cianghlim pumkhawm nia i. Ning per kel na per tuh lo i si. 36Bawipa hnenah mei thawn taihnak a hlu hlu tuh i si. Ni riat nia fangin a cianghlim khawm nia i ai Bawipa hnenah mei thawn taihnak a hlu hlu tuh i si. Cia nia khiah a cianghlim khawm nia i ai ning per kel na per tuh lo i si. 37Hete khiah Bawipa Puai i ai a cianghlim khawm nia ti in thuthan tuh i si. Cia nia ah Bawipa hnenah mei ai taihnak a hlu le mei ai taihnak le rong hlu le raithawihnak le ding tuh hlu nia i. 38Cia khiah Bawipa Sabbath le ning lehsawng le ning thukhamhnak le Bawipa hnen ah a siang ngai ai ning hluhnak ai zo lo in bawn tuhhnak Bawipa puaite i.\n39Cen hla sarih hla ni hlainga nia ah ning lo ai rong te ning khawm fangin Bawipa hnenah ni sarih song puai bawn tuh i si. Ni hmasa ber le ni riat nia khiah com nia sabbath i. 40Ni hmasaber nia ah ningte in a mawi thingkung te thai le ung hnah le thinghnah bor le nempan te khiah kawih in Bawipa ning Pathian hmai ah ni sarih song ang in um tuh i si. 41Kum khat ah ni sarih Bawipa hnenah puai bawn tuh i si. Cia khiah ning san song hlun tuhhnak thukham i. Hla sarihhnak fangin bawn tuh i si. 42Hlam songah ni sarih song um tuh i si. Israel minung hmuah in hlam songah um tuh i. 43Ciafangin ning san minungte in Izip ram songin Israel mite khiah i suah fangin hlam songah um ruai ing ti khiah ling tuh i. Kaimah khiah Bawipa ning Pathian ing.’ti in rel tu.”ti in ruai i.\n44Ciatih in Moses in Bawipa puai khiah Israel mite khiah ling ruai i.


RED CROSS HOTU IN MYANMAR A PAL – Thechinlandtoday\nRED CROSS HOTU IN MYANMAR A PAL\nadmin June 4, 2021 Leave a Comment on RED CROSS HOTU IN MYANMAR A PAL\nInternational Committee of the Red, Cross( ICRC) President Peter Maurer cu Ralkap Council chairman Sr.Gen.Min Aung Hlaing thawn Naypyidaw khawpiah mini 3 .6.2021 ah khan ankawmaw ih, Myanmar Thawngtlak pawl a kan kualih, tanpi thei dan ding a rel pi a si.\nTin, Myanmar Security Forces-pawlih tharum hmannak cungcang thu khal a sim lang tel cih a si.\nMyanmar ram mipipawl hi tualsung doawknak an hmasawn rero laiah leitlun hrileng kan buaipi vutvo lai ah, Covid 19 cun in cencilh thu khal a sim cin ih, mipi hrang hmanhmawh zetih tanpinak thilpek leh kilhimnak lam neihpi an mamawh rori a si tiin a sim cih bet.\nChin,Kachin Karen,Kayah leh Arakan state sungah mipi pawl hrangah Humantarian lam sawmdawlnak phun phun an mamawh nasa ih, tanpi a tul nasa a si tih thu khal a sim cih bet a si, Myanmar tualsung buainak ruangah mipi pawl tawrnak hi a luar sin sin ih, tihphannak a sim lang cih a si.\nCHINA RAMAH SAIRUAL A CHHUAK →\n← MYANMAR RALKAP BAWI PAWL, RUSSIA RAMAH AN FEH


PATHIAN THU - Hre Mang\nKAN BIAK MI PATHIAN Cu ZO ASI?\nKAN BIAK MI PATHIAN THU ( THEOLOGY PROPER)\nI) Pathian a um a si tiah a zum tu pawl ruahnak:\nI. II) Baibal vekin Pathian kan hawldan ding:\nII. III) Baibal sungah kan hmuh thei mi Pathiann hmin pawl\nIII. IV) THUMKAWM PATHIAN (Trinitarianism)\nIV. V) Pathian khawkhan dan:\nV. VI) Pathian in a sersiammi pawl a kilhimnak\nMilai in Pathian cu ziangvek a si ding tiah ruahnak a phunphun an nei nan zohman Pathian sinak taktak a sim fiang thei tu an um lo ih mi hrekkhat santhar fimnak lamah a hngat aw tu pawl cun Pathian a um hman an zum nawn lo. Asinan Pathian in a mah le amah Baibal Thuthianghlim sungah a lar awknak vekin fimkhur zetin Thlarau Thianghlim bawmnak thawn kan hawl lawngah Thlarau Thianghlim theihternak thawn Pathian cu zovek asi ti famkim lo zetin kan thei thei. Kan zummi Pathian cu zovek le ziangvek asi ding ti kan theih fiang lo ruangah voi tampi cu mi tampi in kan sakhua biaknak nunah a tak ram thleng thei loin zumnakah kan vavai ttheu. Curuangah kan zummi Pathian cu zo a siih ziangvekin milai parah le sersiammi parah hna a ttuan ti Thuthianghlim in a sim vekin zoh hnik uhsi.\nPathian a um maw um lo ti ziangtin kan thei thei?\nI. Pathian a um a si tiah a zum tu pawl ruahnak:\nMilai sakhua biaknak par ah hngat aw aw in ruahdan:-\nZovek milai khalin milai hnakin thilti thei huham nei tu Pathian a um asi tiah an zum thluh ruangah Pathian cu a um hrimhrim ding, ti ah an zum.\nMilai thinungah diknak ngansannak – moral/anthropological view:-\nZovek milai khalin diknak kan hawlih milai thinlungin diknak timi ruahnak kan neih cio ruangah cui ruahnak a suah ter tu diknak ih hram Pathian a um hrimhrim ding.\nMilai pawlin a famkim mi Pathian a um asi tiah ruahnak an neih cio ruangah Pathian cu a um hrimhrim ding asi.\nLeitlun sersiammi hmuihmel le mawinak zoh tikah Pathian a um hrimhrim ding tiah ruahnak a um.\nLeitlunah ziangkim a cangmi ih a hram thawknak “cangtertu” “cause” a um hrimhrim ding ti ruahnak a um.\nPathian a um lo tiah a ruat tu pawl ttansan:\na. Polytheism- Milai in Pathian tampi biakmi a um ruangah Pathian ngaingai a um lo dingih milai phuahcawp men asi tiah an ti ( Dungthluntu 17: 22-31)\nb. Pantheism- Pathian cu ziangkim a siih ziangkim cu Pathian asi.\n02 July 2001 Page -32\nMithmuh theih thil le ri pawl hi a kumkhua in a hmun ding\nd.Deism – Pathian cu a um ko nan anih cu a thianghlimih leitlun cu a thianghlim lo ruangah leitlun thawn zianghman hnaihnawk nak a nei lo.\ne. Evolution- Ziangkim cu tikcu a rei vekin a thleng aw vivo mi asi.\nA tlunlam vekin leitlun milai pawlin Pathian a um maw um lo tiah ruahnak a phunphun an nei ih zohman fiangfai ten simfiang thei tu an um lo ruangah mah le sakhua nak cio ah an hngat aw ih mihrek khat cun zumnak mumal nei loin an um ih mi hrekkhat cu an biakmi an Pathian zovek le ziangvek asi ti ruahnak hnget khoh nei loin thinlung buainak ah an hmang.\nII. Baibal vekin Pathian kan hawldan ding:\nThuthlunghlun sungih Baibal thutlang hrekkhat pawl: Sam.119:2; Jer.29:13; Daan 4:29; I Sansiarnak 22: 19; II San 22:9; Sam. 17: 3,4; Sam 34: 10. Thuthlungthar thuthlang tthenkhat: Eph. 1:17; 3:7; 4:13; Kol. 1:10; II Pet. 1:8; 1: 2,3; 3:18.\n-Khristian zumtu pawl ni tin nunah a tumtah sangbik cu Pathian theih asi. Thusutnak tthenkhat pawl: -Ziangruangah vanram ah um sawn loin leitlun ah na um? Pathian in ziangtuah dingah leitlun ah tikcu le caan ttha a lo pek? Ziang hrangah sersiam na si? -Na dam sungah ziangvek thilttha bik na nei/tuah thei ding tiah na ruat? -Na nunnak cu ziang parah a hngat aw? Filed on 12th August 2000Na ruahsannak cu ziangvek parah na tthum aw? Leitlun na damsan cu ziang a si?\nPathian theih cu leitlun thildang theihnak hnakin a harsa sawn mi asi. Pathian theihnak cu Pathian thawn mimal pehtlaih awknak asi, Jn.10:27. Pathian theihnak cu mah mimalin tel a ttul, Sam 34:8. Pathian theihnak cu Pathian zangfahnakin amah le amah a lang awknak thil a si, Jn. 15:16; Kal. 4:9; Jer. 1:5. Pathian theih ih hlawknak: Pathian thei tu cun Pathian hrangah thil tampi tuah theinak an nei ding. Daan. 11:32… an cak ding. Pathian thei tu cun Pathian ruahnak le ngaihtuahnak vek an thinlung sungah a um. Dan. 9:4,7,9,14. Raltthatnak an nei, Dan. 3:13; Dungtluntu 5:28,29; Sam. 63: 3-4. Leitlun nun diriamnak sangbik an nei, Sam 73:25; Dan.3:16-18; Phi. 1:21; Rom. 8:1,16,28.\nCuticun Pathian a theifiang tu pawl cun an leitlun nun rori ah Pathan thawn mimal pawlkawm awknak an nei ih leitlun nun hi Pathian in a sersiam san vekin le an nitin nun ah Pathian duhnak vekin an nun tikah an lung a awi ih an hna a ngam. Leitlun milian bik le mi ropi bik hnak khalin Pathian thei tu pawl cu mi lungawi bik an si.\nIII. Baibal sungah kan hmuh thei mi Pathiann hmin pawl\na. Hmantlangpi mi pawl\nEl, Elah, Alohim-‘God’- Pathian\nJehovah-‘Lord’ ‘God’-Lal Pathian\nHmin hram pawl\nb.‘El’ thawn a kawm aw mi pawl\nEl-Shadai-‘Almighty God’- Huham cahnak Pathian (Sem. 17:1)\n2) El-Elyon-‘Most High God’- Cungnung bik Pathian (Sem.14:18)\nEl-Olam-‘Ever Lasting God’-Sankhuk Pathian\nc.El, Elah, Elohim\nHimi Hebrew ttongfang pawl hi anmah cafang pakhat cio in a falten hman tikah cun a tam (pakhat hnakin a tam-plural form) ah hman mi an sinan catlang sungah hman tikah a mal (singular) vekin hman mi an si. Cucu kan Pathian cu thumkawm Pathian a sinak langter tu pakhat ah kan la thei.\nElohim: Ex. 18:11; 10:3; Dan. 13:2 ; Thutthentu 10:13-\nElohim timi tongfang cu amah tongfang vekin kan let asi le “Gods”, “Pathian pawl” tinak asi.\n“El”- timi tonghram ih san cu “a cakmi’-‘the Strong One’ tinak asi. Sem.1:19 sersiamnak thu ah kan hmu thei.\n“Elah”- timi san cu Thukam Pathian sinak a kawk ih mirang cun “Bind with the Oath” tiah leh theih asi.\n3) ‘im’ timi tongfang hi Hebrew tongfang pakhat hnakin a tammi sim tikah hmanmi (plural) asi. Curuangah ‘Elohim’ timi cu kan let tikah ‘Ziangkim ti thei Thukam Pathian’ tiah kan let thei ih Pathian pakhat sinak neiin thumkawm Pathian a sinak langter tu pakhat asi.\nJehovah-‘Self Existent One’-‘Mahte ummi Pa’-himi ttongfang hi ‘Cungnung bik Pathian’ tinak ah an hmang, ‘The Most High God’ – ‘A sangbik Pathian’ ‘A cungung bik Pathian’, zianghmuahhmuah tlunah a ummi Pathian ti simnak ah an hman mi asi. Daanpeksalnak 6:4\nJevovah hmin pasarih pawl\nJehovah Jereh-‘the Lord will provide’-Lalpa in in cawm ding Sem 22:14\nJehovah Rapha-‘the Lord that Health’-Lalpa tidamtu Exodus 15:26\nJehovah Nissi-the Lord our Peace- ‘Lalpa kan Daihnak’, ‘Daihnak Lalpa’\nJehovah Shalom- “Lalpa kan rin-umnak”.\nJehovah Raah-the Lord is my Shepherd-“Lalpa cu ka Tuu khal” Sam 23:1\nJehovah Tsidkemu-the Lord our Righteousness-Lalpa kan Diknak, Jer 23:6\nJehovah Shammah-the Lord is present-Lalpa cu a um, Umkim Pathian,\nAdonai-“Lord-He is Authority”- Lalpa-amah cu thuneitu a si.\nIV. THUMKAWM PATHIAN (Trinitarianism)\nThumkawm Pathian (Trinity) ti mi hi Baibal sungah kan hmu lo nan Thuthlungthar le Thuthlughlun la khawm in kan khaikhin tikah kan Pathian cu thumkawm Pathian a sinak kan hmu thei.\nPathian mizia cu pakhat a um vekin, Pathian cu dinhmun pathum asi lole mi pathum vekin a lang aw ih pakhat le pakhat karlak ah an tthen awknak cu milai pakhat le pakhat lakih tthen awk nak vek a silo. Aisinan Pathian pakhat sungah pathum sinak nei in a takih a ummi asi.\nBaibal in Thumkawm Pathian thu a simmi\nDan 6:4 Our God is One Jehovah\nHebrew ttong ahcun “Echad” (Ekh-awa) –to unite as one, pakhat vekih kawm khawmmi tinak asi.\nSamuel 1:1 Elohim in lei le van a sersiam\na. 1) Pa Pathian I Kor 8:6\n2) Fapa Pathian Jn 1:1 ; Kol 1:16\n3 ) Thlarau Thianghlim Pathian Job 33:4\nb Baibal sungah plural (pakhat hnakih tam) vekin a hmannak, Sameul 1:26-27,3:22; 11:7,8 etc.\nMessiah cu Pathian lakih Pathian pakhat vekin a sim, Semuel 2:1-12; Iswai 53:16.\nThlarau Thianghlim cu Pathian lakih Pathian pakhat vekin a sim, Semual 1:2; Isai 48:16; 63:9-10.\nB.Thuthlungthar ah kan hmuh thei mi\nJesu Khrih in amah le amah kha Pathian lakih Pathian pakhat vekin a sim aw. Cun a ra lai dingmi thlakamtu kha Pathian a sinak thu a rak sim cia. Jn 6:17-27; 6:32-48, 62-69;8:42, 44-59;10:28-30; 14:11-16:27,28;17:1-4, 21-22. Jn 14:15-17, 26; 16:7-15\nTihnimnakah Mth. 3:16-17; 28:19; Thlawsuah peknak II Kor.13-14.\nCuruangah Pathian cu Pathian pakhat mizia pakhat sungah pathum sinak nei in a ummi a siih milai ruahnak thluak in a thei famkim thei dah lo ding. Pathian pathum a um ti cu kan zum lo, Baibal khalin a zirh fawn loih Pathian pakhat sungah Pa Pathian, Fapa Pathian le Thlarau Thianghlim Pathian tiah thumkawm Pathian cu kan zum asi.\nPathian pakhat sinak sungah sinak Pathum\na. Pa Pathian: Khrih ih Pa ( II Kor.11:31). Fapa cu Pai sungsuak asi, ( Sam.2:7; Jn.1:14,18; 3:16). Pa in Fapa a thei, Mth. 3:17. Fapa in Pa a thei, Math. 11:27; Jn.8:16-29. Fapa leitlunah a um laiah pa’I duhnak ah a hngat aw, Jn.8:28,29. Milai cun rualran ten upatnak le cawimawinak pek ding asi, Jn 5:22,23. Milai le khawsia khalin an thei, Mth. 16:16; Mk.15:39; Jn. 1:49.\nKhawsia pawlin an theihnak Mth. 8:29. Zumtu hmuahhmuah ih Pa a si Jn.1:12,13.\nb. Fapa Pathian-Jesu Khrih\nc. Thlarau Thianghlim Pathian\nCuticun Pathian cu mal-sinak pathum neiin milai ttong cun Thumkawm Pathian tiah kan bia.\nPathian ih sinak\nPathian cu Thlarau asi:\nPathian cu thlarau asiih milai mitih hmuh theih lo, sinak ciangfel zetin a um mi asi. Jn. 1:18; 4:24; I Tim. 1:17; 6:15-16. Asinan milai hmuh thei dingin a lar aw thei asi.\nPathian cu nunnak a siih ziangkim nunnak ih hrampi asi. Exo. 3:14; Jer. 10:10; Jn 5:26; I The 1:9. Nunnak pe tu Semual 2:7; Jn 3:16, 36.\nPathian in thilcang mi le a cang lai dingmi pawl khal a thei thluh Sam. 139:1-14; 147: 4-5; Math. 11:21; Jn. 3:20. Ziangkim a hmu ih a thei thluh.\nFimnak-a fimnak le a mizia ah a famkimih zianghman hnawmkai lo asi. Sam. 92:5; 104:24; 136:5; Thuf. 3:19; Rom 11:33\nPathian cu a thianghlimih ziang hnawm hman kai lole sualnak thawn a hnawihnih aw lo mi asi. I Pet.1:16; I Semuel 2:2; Sam 99:5-9; Isai. 6:3; 57: 15; I Pet. 1:15; Thup. 4.\nPathian dan le a tuahnak pawl cu a dik thluh. Sam. 19:7-9; Jer. 9:24.\nPathian mizia le thinlungput cu a ding asi: thleidannak a nei lo Dung. 10:34; Rom. 2:11.\nPathian in a sersiammi milai pawl tthatnak dingah amai sungsuak ziangkim a tuahsak. Sam 103:17; Eph.2:4-5; I Jn. 4:8,10.\nMai bul hrang ruat loin a duhdawtmi pawl hrang a ruat, Daan. 7:8; Jn 3:16.\nMilai phu lo in milai parah thilttha a tuahsak, Exo.34:6; Eph.1:5-8; Tit. 2:11.\nHarsatnak a tuartu pawl a lainat. Daan. 4:13, 31; Sam. 103:1-17; 108:4; I Pet. 3.\nPathian cu a rin umih a thukam a pelh dah lo. Mipum 23:19; Sam 89:1; I The.5:24; Daan. 7:9; 42:4; I Kor.1:9.\nPathian cu amah le amah ah, a thu le a tuahnak ziangkimah thutak asi. Sankhuk Thutak a si. Jn 14:6; 17:3; Mipum 23:19; Sam.12:6; Thuf. 30: 5; Rom. 3:4; Jn.18:38.\nPathian cu kai awktu zianghman a nei lo. Sersiammi zianghman Pathian a kai awk thei tu a um lo. Pathian cu amai dingnak, diknak le thianhlimnak ih a duhthlan vekin ziangkhal tuah dingah a zalenmi asi. A sersiammi tlunah ziangkim a tuah thei ih ziangvek cangvaihnak khal a duh mi pohpoh tuah thei nak dingah zalennak a nei. Sam.51:12: Hos. 14:4; Rom. 8:32; Sam. 115:3.\nPathian cun ziangkim huham cahnak a nei. Amai sinak sunhih a tuah duh mi hmuahhmuah tuah thei dingah huham cahnak a nei. Math. 19:26; Thup.19:6; Semuel.18:14; Job. 42:2; Isai. 44:2; Math.19:26; 12:18.\nPumkhat sinak ( Unity):\nPathian pakhat a sinak (Pumkhat sinak). Pathian cu pakhat asi. Daan.6:4; I Kor.8:6. Pa le Fapa le Thlarau Thianglim thumkawm Pathian hnattuanakah zianghman a kalh aw mi le a rem aw lo mi a um lo, Daan. 4:35; Isai. 44: 6-8; 45:65; I Kor. 8:4-6; I Tim. 2:5; 3:16; Isai. 40:8; Mth. 26:39.\nThumkawm Pathian Pa, Fapa le Thlarau Thianghlim cu khui tawk hmun khalah a um ringring as,. Sam. 139:7-12; Jer. 23:23-24; Zumtu sunglam nunah Pathian a um, I Kor. 3:16-17.\nTikcu caan a her rero mi hin Pathian a hnaihnawk lo, Sem. 21:33; Sam. 90:2; Isai 40:28; I Tim. 1:17; Thup. 1:8,18; 15:7. Sankhuk Pathian asi.\nTawpnak nei lo:\nSersiammi pawl cu amah ah an hngat aw. Jn 1.\nCemnak nei lo:\nI Siang. 8:27; Sam. 145:3; Dung. 17:24; Job. 11:7-9\nThleng aw dah lo:\nA tumtah, a mizia, a thutthennak, a umtuzia ah a thleng aw dah lo, Sam.107:27; Mal. 3:6; James 1:17; Mipum. 23:19; Isa. 46:9.\nV. Pathian khawkhan dan:\nSankhuk rei ihsin (Eph. 1:4; II Tim 1:9; I Pet.1:20) Pathian khawkhannak cu a hram a thawk ih a fim ( Rom. 11:33) nak thawn zalen (Zohman thurawn mi a nei lo, Isai. 40:13,14) zetin amai lunghmui zawngin khua a khang. A khawkhannak cu thleng theih lo ( Heb 13:8) asi. Thildang pakhatkhat dinhmun parah hngat aw in khawkhang mi asi lo, (Isa 46:10; Eph.1:11).\nTheihding: Pathian khawkhannak cu thilthleng ding a theih cia ruangah a tuah mi asi loih amai duhthlannak lio lio in ziangkim cang dingah a remruatih a tuah mi asi. Sualnak siar lo cu amai duhnak ih cangmi an si thluh. Cun sualnak hman cu amai siannak (permisive) um loin leitlunah um theinak a nei lo.\nA khawkhanmi a tuahsuak daan:\na. Sersiamnak- Hebrew ttongin “Asah” lole “Aw-saw” timi cu thil zianghman um cia loin thilthar tuah tinak asi. ersiamnak cu ttumkhatah a ttheh zo ih a cawl. Cui hnu ah amah in a kilkhawi ih a cawmdawl (Heb. 1:3; Job. 7:20; Heb. 9:6; Sam. 104:29,30; Dung. 17:28; Kol.1:17).\nPathian in a sersiammi pawl a kil him (Semual 20:6; Sam. 19:13), hmanrua pakhat khat hmangin a kil thei.\nA. A tirah Pa Pathian, Fapa Pathian le Thlarau Thianghlim Pathian cun leitlun le a sungih thil um hmuahhmuah le ziangkim cu fimnak, huham cahnak, tthatnak le thilti theinak langternak dingah niruk sungah sersiam dingah a lunghmui mi a rak si vekin thil ziangkim cu sersiam asi. Sersiammi ziangkim cu Pathian mithmuh ah a ttha ngaingai mi a si. Pathian tumtah, duhdan le lunghmui zawngin Pathian in ziangkim cu a sersiam asi, Semuel 1-2; Jn.1,2,3; Heb. 1,2; Job. 26:13; Rom.1 :20; Kol.1:16.\nPathian in ziangkim cu a THU sungin a sersiammi asi. THU cu Khrih asi. Jn. 1:2,3; Heb 1:2; Kol.1:16.\nPathian in sersiamnak hna a ttuan tikah a Thu sung in, a um hrih lo mi thil a sersiam asi. Sem.1:1.\nA sersiamnakah niruk sung a rei. Sem.1:30-31. Ziangkim sersiammi cu Pathian mithmuh ah a ttha tuk. Sem.1:31. Sersiam mi hin Pathian a um asi ti milai thinlung sungah a theihter. Rom.1:18…\nB. Ziangkim ramnung pawl a sersiam thluh hnu ah Pathian in amai hmuihmel kengin milai, nunau le mipa a sersiam ih thinlung, ruahnak le a siat thei lo mi thlarau nei in theihnak, diknak le thianhlimnak ah Pathian bangnak nei in a sersiam. Cui an sinak pawl cu nitin nunpi thei nak dingah huham cahnak thawn zalennak nei in duhthlannak zalennak Pathian in a pek hai.\nMilai cu leivut ihsin sersiammi asi, Sem. 2:7; Milai cu Pathian sersaimmi asi, Sem.1:27; Milai nunnak cu Pathian in a nungmi thaw a pek mi asi, Sem.2:7; Pathian in milai cu dingnak nei in a sersiammi asi, Thuf.7:29; Milai thinlung sungah Pathian ih daan in a phut mi pawl cu ngan thluh asi, Rom.2:12-15; Milai cu Pathian in amai hmin sunlawinak hrangah a sersiammi asi, Isai. 43:7; Eph. 1:11.\nMilai thinlung sungah Pathian daan in a phutmi pawl cu ngan thluh in a um tlunah sia ttha theihnak sung theihnak pek asi.. Cumi thupek an lunnak in Pathian thawn an peh zawm awknak cu tuah ttha in Pathian thu hnuaiah nung in milai cu leitlun sersiam mi tlunah thu nei tu ding asi.\nMilai cu cithlah zai dingin pathian in a sersiammi asi, Sem. 1:27-28; milai cu sersiammi, ramnung pawl tlunah uktu a si, Sem.1:28; milai cu Pathian thu hnuai ah thu thlulunak in nung ding asi, Sem2:17; milai cun Pathian thupek thlun dingah mawhphurhnak a nei, Thus. 12:13.\nPathian in a sersiammi pawl a kilhimnak\nSersiamtu Pathian cun tawpcin nei loin a fimnak, huham cahnak, thuneihnak le lainatnakin ziangkim sersiammi pawl cu a kil vengih a kai hruai in a cawmdawl asi, Heb. 1:3; Job.38:11; Isa. 46:10,11; Sam.135:6. Sersiammi a te bik ihsin a tumbik tiang Pathian kilvennak hnuai ah an um thluh, Math.10:29-31.\nSersiammi parah theikim Pathian a sinak in ziangkim a be-khiah cia mi pawl cu pakhta te hman pelh lo ten a cang ttheh. A Fapa thihnak ding khal a remruat vekin a cang asi. Amai tumtahnak vekin zaingkim a cang theh mi asi, Dung 2:23. Pathian hmaiah zianghman rin lo pi in a cang mi a um loih Pathian khawkhannak vekin a cang mi lawnglawng an si, Thuf.16:33. Tikcu le caan thleng aw mi khal Pathian rua-hman cia vekin ziangkim a cang mi an si. Sem.8:22. Pathian thu in leitlun hman rua pawl cu a hmangih ziangkim cu a cang thluh mi an si, Isa. 55:10-11. Pathian cu leitlunih thilcang pa-ngai lenglamah thuneihnak a nei ih ziangkim a cang mi parah a duhvekin tuah thei nak a nei. Hos. 1:7; Rom.4:19-21; Dan.3:27. Amah ah ziangkim cu a um ih a ruahnak le suangtuahnak cu milai theihban asilo Rom.11:32-36.\nMilai cu Pathian in a duhdan vekin a mawng thei, II Siang 19:27-28. Asinan sualnak cu Pathian hnen ihsin a ra suak mi asi lo, Sam.76:10; Sem. 50:20:Isai. 10:6,7; Sam.50:21; I Jn 2:16. Pathian in Fapa sung in ziang a tuah dingih zo pawl hnenah ziang a tuah ding ti mi cu a theih cia le a ruah cia vekin asi, Rom.8:28-30.\nPathian in milai thinlung sungah a daan in a phut mi pawl cu a ngan ih cu mi zawm duh lole thlun duh lo tu pawl cu an thinlung sual suangtuahnak pawl tuah suak dingah a thlah dah ih zalennak a pek hai, Rom.1:24-26,28; 11:7; Daa.29:4;2:30; II Siang.8:12-13; Sam.81:11-12; II The.2:10-12; Suah 8:15,32; Isa. 6:9, 10; I Pet.2:7,8.\nPosted by FALAM CHRISTIAN CHURCH OF INDIANAPOLIS, IN , USA at 11:53 AM 0 comments


This Is Capoh! - Chinland Today Media\nJanuary 8, 2012 4:05 am·1 comment\nThis Is Capoh!!!\n1. An ngaizawnawk lai ah cun a falanu ih mobile nambat kha ‘My Love’ tin a hminsin(save) ih an neihawk hnuah cun ‘My Life’ ti in a hmnsin(save) leh. Kum 3 a rei hnuah cun‘My Wife’. Kum 5 a rei lala cun ‘Hitler’. Kum 10 a rei taktak hnu cun ‘Wrong Number’.\n2. Tlangval pakhat khal a hmel a sinpi lo tuk ti ngaihnak theilo cu a hmaiah tattoo hmetha deuh lem a ngan ter ve ringawt.\n3. Nauhak pakhat khal tlawginn ihsin a ra tlung. Inn a thlen zik zawng ah an innhnen ih a rualpa cun, “ Thangte, na pa a thi hokhaw” tiah a rak sim. Thangte khal cun poi ti hmel lemlo in, “ Yes…thaizing tlawng kan pit” a rak ti san men.\n4. Pa pakhat khal in an inn kiang ih lungpi tum deuh mai kha lamzintuahnak ding ah tiin a rak sutkuai rero kha an innhnen pa in, “Kha cu kan lungpi a si si” tiah a rak ti. Anih khal cun zam vak lemlo in, “Rawl na pe dah sawm? Na peklai ka va hmu dah lo ve” tiah a rak ti.\n5. Insungsang pakhat ih an pabik khal thu a nei tuk deuh a si ding a ha a nat tinte’n an innsungsang in cencerh an ei ringring theu.\n6. Mipakhat khal a thi ih Pathian rorelnak hmaiah a ding. “Tuah cun leilung ih na nunlai ih na tuahmi pawl hmuahhmuah kan zoh ding” tiah Pathian in a rak ti. Cu pa’i dam lai ih a thil tuahmi hmuahhmuah pakhat tete in a rawng lang puppo. A ningzak umngaihnak theilo cun, “Hi vek thil hi ka tuah lo hrimhrim. Camera tricks a si ding. Zosi cameraman tuan i?” tiin a ti ciam.\n7. Mi pakhat khal hlasak in ei a hawl ve ih a ei phahphah theu.\n8. Nauhak pakhat cun a pa’i hnenah, “Ka pa, arti vun hip aw hen” a ti. A nu itkhun ih it lai cun, “Ka nuamsam tuk lo i hip a tul lemlo ding aa. Ka peih lo hokhaw” tiah thinheng awkhi sang deuh nawn in a rak ti.\n9. Mipakhat khal zu ri nawn in City Bus ah a to. City Bus sung ah a hawihawi rero ih a tawp ah cun, “Innleng ka va neitam ve” a ti.\n10. Nauhak pakhat khal an sayamah in ca a zirh rero lai ah sangka lam hawi in a lenglam arak zoh rero. An sayamah cun cu’i nauhak pa te cu a hmuh in, “Hei, nang kha ding hnik!’. Nauhak pa te cu a ding. An sayaman cun, “Name one noun” a ti ih nauhak pa cun, “Cow” a rak ti. An sayamah cun, “Name a nother noun” a ti leh cun nauhak pa cun rel ding a theinawn lo ih, “Another cow” a rak ti.\non January 9, 2012 at 2:08 pm\nka fim rori .. hehee


Real Madrid Captain Ramos Ih Duh Lomi Mourinho – Times Of Chinland\nReal Madrid Captain Ramos Ih Duh Lomi Mourinho\nReal Madrid in an Coach thar dingih Zidane an lakluh sal thu ah President hlun Calderon a tongsuak ih Real Madrid coach dingah Mourinho cu duhbik le lak luh tum hmaisa bikmi a sinan,Ramos ih duhlonak ruangah Zidane sawn an ruai sal tiin a rel.\nCalderon cun ,”Real Madrid ih duh bikmi Coach cu Mourinho a si ih Mourinho khal Mardid pan a man zet zo.President Perez in Mourinho a uar zetih Real Madrid coach thar dingah lak luh tengteng a tum.Asinan,colhbuk hruaitu Ramos in Mourinho cu Real Madrid coach dingah a duh lo lawlaw ih nasa zetin Perez a dokalh.\n“Buainak nasa zet kan nei lai ih,buai hmang Coach kan lak lala cun buainak dang thawn kan buai sinsin ding.Curuangah coach thar ding ahcun Mourinho a cang lo rori a si tiin Ramos a tang.Cutin,Perez cu a thinlung a thlengsal ih Zidane sawn Real Madrid coach thar dingah a lalut sal a si,” a ti.\nCalderon cun rel phah in ,”Mourinho hi coach thazet a singai,laksawng khal tamzet a cawi zo ih coach ropi zet pakhat a si.Asinan.colhbuk ah mi kaihruai a thiam lo zetih player thawn buai a hmang fawn,Perez in a thinlung athleng phah rori a si ding ,” a ti.\nSteven Gerrard In Arsenal Ih Luh I Rak Khap Tiin Luis Suarez A Phuang Aw\nChampions League Quarter Final Hrang Ziang Team Khal Kan Tih Lo – Fred


Fapa tlanhlo thu (Capoh) - Chinland Today Media\nApril 8, 2010 10:37 am·2 comments\nFapa cun a pai’ hnenah, “Ka pa ka ro covo I pe aw” tiah a ti. A pa cun, “Na ninghman zak lo, keimah hman ka ro duhzat ka khawl hrih lo. Cu hleiah, nangmah tiang hman hi ka ro na si hi” a rak ti. Cuticun, fapa tlan hlo cu ram hla pi ah a tlan hlo ih, cui a umnak ram ahcun tram (famine) nasa zet in a tlak, pa pakhat le phei cun, paikawng phur li (4) lai a rak sar man.\nEiin ding a nei nawn lo ih, mi Vok rawl pe tu dingin a um. Vok rawl ding ngai khal a rak um lo a si ding, a suannak bel cu a vuak sawp neknek ta ih, thirsia ah a va zuar. A tlun lam ahcun, palik in an rak kaih. A feh vivo ih, suam hmang a tawngih, a hni puan cu nasa zet in an rak vuak, hmansehla amah cun na a ti lo.\nKa zum thei lo\nKum 80 laiih upa cun Doctor hnenah a va piahaw ih, Doctor pa cun, “Ziangtin ha na um?” tiah a rak sut. Kum upa pa cun, “Ka nuam thei ngai love, ka taksa hi a rit in ka theiih, thawh len ka tho thei fawn lo. Cu sabbai ah, nupi kum 18 mi ka neiih, fa a rak pai lailai sabbai, ziangtin ha a si ke” tiah a sawn.\nDoctor cun, “Thuanthu ka lo ruah ding, mi pakhat, sapel thiam ngaingai, a hmaiih ra suak hlah dahlo tu a um ih, veikhat cu hram lakah sa pel in a suak. Ruah mallai a sur ruangah a kedam nal thawn a tawlh pang. A van siatah a meithal silo sawn, a nithawng a lak ngah. A rinlo paralah a hmai ahcun, Savawm tum ngaingai a rung lang dukdi!!! A lak mi kha a meithalah a neih ih, Savawm cu a hei tin… “\nPutar cun, “Cun ziangtin a cang?” tiah a rak ti lohli. Doctor cun, “A ni thawng ko cu a hmet pharh ih, cule veten savawm cu a ril ih, a thi” tiah a rak sawn. Putar cun, “Ka zum lo, cuvek a cang thei lo, miin an rak kap a si ding” tiah a rak sawn. Doctor cun, “Cucu lo ziang ka lo ruah duh… midang va si na hlam…” a rak ti.\non April 8, 2010 at 2:19 pm\nHahahaha… Hniangsinpa ka dam rei phah ding si hi!\nSivai thatha thawn in rawn tuamhlawm theu ih man hla theituk aw!\nma biak says:\non May 11, 2010 at 5:04 am\nMidang hniding in tuah thei hi a tha zet. A si nan PT thule hla telh ih hnih suah sai hi a tha ka ti lem lo.


US khawpi 70 ah lamzin zawhnak a thleng - Chinland Today Media\nMay 12, 2010 5:00 pm·3 comments\nKan dung zarh May 01, 2010 (May day) ah US ram ih Arizona state khawpi Los Angeles ahcun mi 60,000 lai in US acozah hnen ah ‘Arizona in daan a tuahmi pawl zohsal dingin’ dilnak an aupi ih, khawpi sung ihsin tipi kap tiang mipi an au celcel a si. Khawpi dang ahcun ram dangmi USA ih kum tampi rak um zo pawl cun anmai’ suahkehnak ram thantaar (flag) an keng na’n Los Angeles ih ram dangmi pawl cun US flag lawng an fehpi. Cucun ram dangmi, US ih ra lut pawl, US ram mi sinak co thei lo cingin US parih rin umnak lengter duhnak a si thei tiah palik hotu pawl cun an sim.\nArizona State hnuai ih daan thar an tuahmi cun ram dangmi zokhal, US ram mi sinak nei lo pawl cu US ram mi vekin zoh an si thei lo ding ti a si ruangah mi tampi cun ninghang riahsiazet in acozah hnenah zaangfah an dil. Buainak zianghmana suak lo na’n mi pakhat cu kaih a si. Los Angeles khawpi uktu (mayor) Antonio Villaraigosa khalin hih lamzawhnak hi a telpi ih, Illinois state ih Democratic law-maker pakhat Luis Gutierrez tla White House kiangih lamzawhnak ah palik in an kai. Hrekkhat cun “Obama, in thei hram aw”,.. “Kan zawnzaihnak hi kan thihpi ding”… “Zahpi umzet Arizona”… “Milai zate’n bangrep ih tuahmi kan si” timi pawl cu cangan tumpi (slogan) in an keng. – AFP\nMarch thla danglambik neitu 2010\nUS ram ih National Climatic Data Center cun kum zabu (20) nak sungah kumtin March thla cu leilung a satbik caan a si ih, 1901 ihsin 2000 tiang March thla sungih leilung sat daan hnakin 2001 ihsin 2010 sungih a sat daan cu 2.45 degree C a si ih, tipi thuanthum sat daan cu kum zabu (20) hnakin 1.4 degree C a si tiah an ti. Cuhlei ah 2010 kum March thla cu kum zabu (21) sungah a satbik caan a si bet. – dpa\nTaiwan ah Hnihsuak Ni an tuah\nTaiwan ram ih ‘Hnih duh pawlkom pakhat (laughter club) cun kan dung May 02, 2010 ah ‘World Laughter Day’ timi cu an hoha thei. Himi Ni ahhin Dr. Sun Yet Sin Hall hmai ah mi (200) hrawng cu an pungkhawm ih, pakhat le pakhat cu hni siamsi te’n an zoh awk ti a si. Culawng si loin, zapi hmai ah hnisuak capoh sai phah ih ‘hlasak zuam awknak (gibberish singing) an tuah. Mi tampi a hip ih, “harhdamnak hrangih thil tha’ titu an um lai ah ‘atthlak za ngaingai (silly) a si’ rak titu khal an mal lo. Laughter Club hi ‘Yoga’ phun deuh ih feh an rak si ih, 1995 ah India ram ih Madan Kataria cun a rak dinsuak. Kataria cun, “Milai vei khat kan hnih (laught) ahcun kan taksa, thinlung le thlarau tiangin a thathnempi ih, kan danglam thluh thei a si. Cun, kan taksa ruakpum a danglam ahcun kan hrangah leilungpi khal hi a danglam thei a si” tiah a ti. – dpa\nKut Bul Black Belt Zuamawknak Ah Tel Ding\nMassachusetts (USA) fala pakhat Radziewicz 32, Suahthlak ihsi kutbul, cangvai tha theilo cu tumruhnak nasazet thawn hmai thla ih Peobody ih Mccorry’s Martial Art zuamawknak ah a tel ve tum thu thuthangca ah a tarlang ter. A zirhtu McCorry cun Radiziewicz vek ih kuatthiam le cangvaih thiam a hmuh hrih lo thu khal a rel tel bet. Radiziewicz hi mi maksak pakhat a sinak cu kum 23 a si ah a ke thawn mawtaw mawng theinak license a rak ngah thei.\non May 12, 2010 at 10:33 pm\nnan thu thang lak nak source a hman ding ti cu ka zum ko nan khaw hmin leh state nan ngan mi hi ka thei thiam lo Arizona state ah Los Angeles a um lo ih California State sawn ah a si. thu nan ngan le fiangfai deuh in ngan thei tum uh la a duh um zet.\non May 13, 2010 at 5:14 am\nLos Angeles ah ka um ih ka khua Los Angeles (City of Angels) cu Arizona state sung ih khua ah in ret sak cu pawi ve si. Thuthang la tu le ngan tu pawl khal hi an ti sual can cu a um ve kei cu mi nung si sung ah cun.\nSalai Biak Chawn says:\non May 21, 2010 at 6:01 pm\nSiartu pawl hnen ihsin ruahnak thatha kan ngah ih, lungawi um zet..\nArizona state le Los Angeles khawpi timi ka ngan lai ah, website ih thlah dingin ‘Words’ ah ka paste sal tikah manhlap deuh in kan rak copy ih, cafang pahnih thum (a karih um) a rak hlo pang a si ding. Cun, rem sal dingin tikcu a um lo ruangah a ngantu le website ih thlahtu kar ah information pek awknak can a um nawn loih, Arizona state sungah Los Angeles khawpi a rak um pang mi a si.


Khaikhin Ka Duh Lo – C.Ronaldo – Times Of Chinland\nKhaikhin Ka Duh Lo – C.Ronaldo\nJuventus hmaitlan C.Ronaldo cun Barcelona hmaitlan Leo Messi thawn an karlak dinhmun a relfiang ih khaikhin a duh lo thu le mai hna veve tuan ih zuam vevetu an si thu a rel.\nC.Ronaldo le Leo Messi hi Bawhlung leitlun ih ropi bik miangmo an si veve ruangah an pahnih cu khaikhin ringring an si.Tui dinhmun ahcun bawhlung lek veve lai an si ruangah an thuhla a tawp thei hrih lo ih zokhal in thukhiahnak felfai nei thei an um lo.\nHih thu ah Juventus hmaitlan C.Ronaldo cun khaikhin a duh lo thu le mai hna veve tha zetih tuan an si thu cu hitin a rel.\nC.Ronaldo cun ,”Team dang veve ih lek kan si ruangah zuamawknak cu a tul rori siko.Asinan,hmun khatih kan um tlang caan ahcun ziang huatawknak khal kan nei lo ih zaran zet pehtlaihawknak nei kan si.\n“Mipi cun kan pahnih cu ziangtiklai caan khalah in khaikhin ringring ih kan fate pawl tiangin an rak khaikhin.Kan fate pawl tlawngkai ih an um caan khalah zosi cakvak sawn?zosi duhnung sawn tivek tiangih khaikhinnak an tong.\n“Khaikhinnak hi ka duh lo lawlaw ih tul ka ti lomi thil pakhat a si.Mibang aw lo ,mi pahnih cu mai hna veve tha zetih tuan dingin kekar veve kan si ,” a ti.\nC.Ronaldo khal Messi bangin ram hrang bawhlung a sitnnak ah a siatsuah aw ve ih ziangtikah a rakir sal ding timi a fiang hrih lo a si.\nLeo Messi In Casillas Ih Record A Tawmpi


Snak The Ripper feat. Onyx (Fr... -'Vandalize Shit'Rhymefest -'Give It To Me'Evidence (of Dilated Peoples &... -'Chase The Clouds Away'N.B.S. & Snowgoons feat. Reks ... -'B.A.R.S' Narrow Results by:Category< All CategoriesAll Music VideosNewer Music Videos (3)LetterAll Letters# A B C D E F G H I J K L M N O P Q R S T U V W X Y Z LabelAll LabelsMolemen Records (3)Director< All DirectorsSense HernandezVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (3 Videos Found)Page: 15:07Astonish (of Molemen) - 'Shine Like Dilla / Trees'(Music Video)Released: Sep 6, 2011Views: 754Label: Molemen RecordsSong Producers: Taavi Haapala & Tony Roche (of Odd Couple)Video Director: Sense Hernandez (of Beast Factory Films)


Hand Sanitizer Dispenser Buyers & Importers- distributor of hand sanitizer list ,Hand Sanitizer Dispenser Importers. Directory of Hand Sanitizer Dispenser Importers provides list of hand sanitizer dispenser buyers, purchasers and buying agents looking to source hand sanitizer dispenser from global suppliers.Hand Sanitizers - Wholesale Distributor of Food service ...Ever Fresh 1.7 oz. Hand Sanitizer 75% Alcohol withFlip Cap Item#: 388612 Vendor Item #: 1.7Z EVRFRSH HS NSC#: 1177861 Add To Quote . Gojo Ind. - Purell 12 oz. Advance Instant Hand Pump Sanitizer With Moisturizers and Vitamin E 3 Item#: SO359659 Vendor Item #: 3659-12 ...\npre：sanitizer banane wali company in share marketnext：health promotion hand washing


Christian Ih A Lut Ruangah A Nupi In A Rawlei Dingah Zinghnam Tur A Ret – Meifar\nChristian Ih A Lut Ruangah A Nupi In A Rawlei Dingah Zinghnam Tur A Ret\nApril 13, 2022 admin Leitlun 0\nAfrica, Uganda pacang kum 56 mi Hiire Sadiki cu Islam zirhtu a si. A damlo besia ih siizung ah an tuamhlawm, cutin a damlo laiah pastor in ava vehvai ṭheu ih Pathian thu a sim thei hnuah rundamnak a co ih Christian ah a lut.\nSiizung ihsin a suah hnuah a nupi in Jesuh hmin ih thla a cam lai a thei ih a mangbang tuk, Islam puaipi Ramadan khalah zianghman a tuah lo ruangah a nupi in a sutfiah.\nHiire Sadiki in, “Ka thlacamdan thuhla ruangah thu in sut ih Jesuh ka zum zo tin ka simfiang” a ti. Curuangah a nupi in a rawlei dingah zinghnam tur arak ret ih a ei ngah, a pum naa ih a luak ciamco hnuah siizung ah an tlanpi.\nPastor in a va vehvai ih a nupi cu aum lo, a phone ih a nupi in ‘Islam sakhua a phatsan ruangah thi tlak a si. A kiangah ka um paih nawn lo’ arak ti. A nupi in a fate pathum kum 16, 10 le kum 6 mi hruai in khua dangah a tlan.\nHiire Sadiki cu a thi lo ih siizung ah an tuamhalwm rero lai. An khua ah Christian an tam sawn, asinan an khua kiangkap ahcun sakhua dang pawl an um tam ih Christian cu an hmuhsuam thei zet, Islam sakhua ihsin Christian ih lut cu an hmuhsuam cuang.\nFranklin Graham In, “Ukraine Ram Ah Ka Fehsal Dingih Easter Sunday Sun Ah Pathian Thuthangṭha Ka Phuang Ding” A Ti\nNunau Thawnginn Sungah Tuai Arak Um, Thawngtla Nunau 2 Nau A Raih


Kum 12 sung an hawl mi Mihlo Nauhak cu A nu in a rak thup ziar | Falam Online Media\nTaiwan : Mihlo dinhmun in kum 12 sung hawl a simi nauhak hlo cu a nu umnak Kaohsiung khua ih apartment innpi ah an hmusuak sal.\n“Mihlo dinhmun in kum 12 sung hawl a simi Hsieh (kum 23) cu a nu Lin ih relhpinak Kaohsiung khua ih apartment innpi ah kan hmusuak sal. A mah hi a hrisel lozet nan a netnak ahcun a Pa thawn an tongaw thei sal” tiah Kaohsiung City Social Affairs Bureau ih ṭuanvonei mipakhat in ramsung reporter hnen ah a sim.\nKum 11 a si lai, a nu le pa an ṭhenaw hnu 2008 kum ah thuṭhenzung in a pai` hnen ih seilian dingin thuthluknak an rak nei.\nAsinan a nu Lin cun Thuṭhenzung thuthluknak cu lungkim loin a fanu Hsieh cu a fir thup ih a tlanhlo pi.\nThe father said he had reported the case of his missing daughter to Changhua police & had tried every means possible to find her since 2008, but to no avail, until Dec. 7, when the police managed to trace the mother after she made a purchase in Kaohsiung.https://t.co/axfj3Yc12F\n— Focus Taiwan (CNA English News) (@Focus_Taiwan) December 9, 2020\nA pa in palik hnen ah a sim thei ih catbanglo in kum 12 sung an hawl hnu, December 7 ah a nui` relhpinak Kaohsiung khua ih apartment innpi ah palik in an hmusuak sal a si.\n“A nu thil leinak zawt in kan hmusuak mi a si. A nu in Tlawng khal a kai ter lo. Inn sung ih a khum ringring ruangah mi pangai khal a banglo. Ningzak nei zet vekin a um ih a mah hrihruai pawl ih rit zat hnakin kg 30 hrawng a zaang. Ataksa khal a raam thluh. Innleng voikhat-hnih a suak khal ah a nu in a kil ringring” tiah Khuasung palik ṭuanvonei mipakhat in Liberty Times hnen ah a sim.\nHsieh an hmusuak ni ah Palik pawl in a pa thawn tongawter dingin Changhua khua ah an hruai nan Hsieh cun a nu hnen ah a um duhsawn thu palik hnen ah a sim.\nApai` hnen a um duhlo ruangah Palik pawl cun Hsieh cu Kaohsiung khua ah an kirpi sal ih Kaohsiung City Social Affairs Bureau kut sungah an up.\n— les (@leslaikatz) December 9, 2020\n“Kan mah in a hriselnak lam ṭuanvo kan lak dingih fim zirnak lam cu Department of Education in ṭuanvo an la ding. A nu cu palik in thusutnak an nei hnu ah nauhak tlanhlopitum thubuai thawn zingzoinak nei vivo dingin Changhua District Prosecutor zungpi ah kilkhawi in a um hrih” tiah KSAB hotu in reporter hnen ah a sim.\nHsieh pa cun a fanu thuphlo thuhla ah a nupi hlun Lin cu tayacuai hran a tum lo nan palik lam in nauhak tlanhlopitum thubuai in zingzoinak an nei peh vivotum a si.\n← Vanzam Thlaziik ih kai tum cu a cangsual hlei ah Palik in an kai cih\nLeitlun Tlang sangbik Mount Everest cu Feet 2 in a Ṭhang →


UN Lubik In Asia Ram Pawl Kawlram Nawr Ding Fial - Chinland Today Media\nSeptember 27, 2010 12:13 pm·2 comments\nUN hotu lubik Ban Ki-moon cun Asia ram pawl hnenah Kawlram ralkap pawl ih tuah an tum mi hrilawknak ah nasa zet ih hmainawr pinak an neih lo ahcun an zumawknak pawl a ti buai thei ding tiin a sim.\nUN General Assembly tuisun tlawngkai nikhat niih an neihnak ding khal ah Ban hin Kawlram ih inn hnen ram pawl hnenah tu hnak ih tamsawn tuan dingin a fial. Hi an tonkhawm thurelnakah minung covo, harsatnak ih bawmnak lam le Kawlram hrilawknak November 7 niih an neih dingmi pawl an rel ding. Britain, United State le Canada cun a dokalh lam zawngin thurelnak an nei zo.\nUN secretary general cun Nobel prize lawm man ngahtu le Kawlram hrilawknak ih a rak neh zotu dokalhtu party hruaitu bik Aung San Suu Kyi le a pawlkom pawl an tel lo dingcu ‘ka sia rem lo’ tiin a sim.\nBan hin Association of Southeast Asian Nations (ASEAN)ram 10 pawl ih hruaitu pawl thawn Kawlram thansohnak ding le hngialhnget zet ih a um theinak ding hrang UN thawi thuhla hlawmtawn tlangnak kan dung tlawi kai ninga sun ah an nei. “Mipi zalennak ding hrangih lampi le rampi rem that salnak, athianghlim le zalenmi hrilawknak thu pawl Kawlram ih umthei dingin lungkimnak kan nei’ tikhal cun a sim.\nKan thurel tlangmi le kan lungkim mi parih an tuah hlawhtlin lo ahcun kan zumawknak le an bulhrampi tiangin a poi ding asi ti khal cun a sim bet. ‘UN le ASEAN kawm aw in Kawlram hi kan bawm a tul, harsa bawmnak le thansohnak lampi an neih theinak ding hrangah a si’ tikhal cun Ban cun uar zet in a sim.\nUS President Barack Obama khalin ASEAN ram 10 pawl hnenah Kawlram thu ih nawrnak nei dingin a sim ve.\nASEAN ram hruaitu pawl khal in athianghlimmi le zalen mi hril awknak Kawlram ih a um theinak dingah le US le Kawlram a thuthiam awknak pawl a pom pi ve thu an simih, hi an thutiam awknak in Kawlram ralkap acozah hnenah ramthu khelnak lam ah le sumtuahnak lam ih remawknak khal an tuah ding an zum thu an sim ve.\nASEAN ram pawl cu Brunei, Cambodia, Indonesia, Laos, Malaysia, Myanmar, the Philippines, Singapore, Thailand le Vietnam pawl tla an si.\nAustralia Ih Kawlram Khamnak Hlihsak A Cu Lo: Tihnung A si?\nRam Hrangah Kan Tuantlang Ding, Pi Suu Kyi\nShwe Mann In President Cuhve Ding\non September 28, 2010 at 8:03 am\nKan ram uktu ngai hi ee!\nSim theih ding an si lo.\nPolitics hrang ahcun nikhat te sung ah ziangkim a thlengaw thei men.\nTui hrilawknak ding thu khal hi, ruahnak le zumnak sim cio men a si.\nmay iang sung says:\non October 11, 2010 at 5:45 pm\nKan ram hi Pathian hna tlak a si le ,ai thleng ko lai, a bia pi bik cu ,a chungah a leng mi kan miphun dihlak thin lung a zoh tu le kan caah a tha le that lo a ngal bik tu kan Pathian nih khua a kan khaan piak ko lai,ai thleng rih lo si ah le kan Pathian nih a za rih lo a ti ruang ah a si ko lai,zumtu kan caah kan luat nak taktak cu Pathian thlarau a um nak kha a si ko,cucu Pathian thlarau a ngei tu kan tam ah le ,luatnak kan hmu hlei ah Pathian kan cungah ai lawm caah,pumpak cio long si loin,kan kawl ram pi tiang a thleng kho tu kan Pathian a si caah ,a sin thlcam kha zum tu pawl kan rian bik a si ko tiah ‘ka ruah’


Siatsuahnak - Chinland Today Media\nOctober 3, 2009 9:23 am·0 comments\nCuruangah nan zumnak cu minung fimnak parih bunmi si loin Pathian cahnak parih bunmi a si sawn. – 1 Korin 2:5\n– Isaiah 17-19\nLeilung ramzuk suaitu (mapmakers) pawl in a hlummi leilungpi zuk cu a pheeng, a peermi cahnah parih an suai tikah a si lopi in siatsuahnak an tuah. Cuti lo cun tuah daan dang famkim le a um thei fawn lo. Leitlun pumpi ramzuk hrekkhat sungah Greenland cu Australia hnakin a kau deuh vekin a lang.\nKhristian pawl tla cuvek in a si lolam ih sim kawiternak le buainak kan tuah ttheu ko ding. Thlaraulam ram thuhla cu cin le ri fiakzet a neimi leilam ram ihsin theih kan tum tikah zianghman lo kha thupizet ah kan canh ttheu ih thil thupizet pawl kha zianghman lo men ah canternak in thu kan cemter ttheu.\nPathian ih simmi thu hnakin thusimtu hminthang pawl ih thu thupitternak in a si lolam ih sim kawiter siatsuahnak thu pawl Thukam Thar sungah vei tampi a sim. Paul in Pathian ih tumtahmi cu, “Thinlung thiang sung ihsin a rami duhdawtnak le sia-ttha thleidannak thinlung thiang le a felmi zumnak um seh,” a ti (1Tim1:5). Zirhnak dik cun Pathian Thu a siatsuah lo ih Kawhhran a kuaiter lo. Cuhnak in zumtu pawl a pumkhatter ih Khrih ih taksapum a tuah ttha ih, leitlun ah Pathian hnattuannak dingah pakhat le pakhat an bawm awter (1Kor12:25).\nMilai theihnak ih Pathian simfiang tum cu a tlamtling thei lo, kan duhmi a siatsuahter, kan thuruahmi a buaiter ih Thlaraulam thu kan theihmi a zorter. Pathian thutak siatsuah lo dingah milai fimnak hnakin Pathian ih huham sawn ah tthum aw ding kan si (1Korin. 2:5).\nHih leilung tisa nun cu a tawituk,\nKumkhua nunnak cu a kautuk;\nMilai bumnak thlun cu,\nNetabik ahcun thlarau nun hlohnak a si.\nA palhmi hlon dingah Pathian thutak tleunak sungah langter aw.\nA Harhdammi Ttongkam\nThuruat Thukmi Khristian


Installation - Martin Lehmann e.K.\nMartin Lehmann e.K. > Installation


Mindat inṭanpi ṭul, kan thutiam nan hngilh maw si – CDF Mindat - Falam Online Media\nMay 13, 2021 Ni Hnem Sung\t0 Comments\nMay 12 ihsin SAC ralkap thawn kapaw saltu CDF Mindat cun Chinram khua dang ih ṭanpinak an ṭul thu an rel suak.\nSAC ralkap le CDF Mindat karlak kahdocawlh thutiam an nei mi cu May 12 ah ṭhiatbal in kapaw thoksal a si ih tuhrihtiang thuthang suakmi ah CDF Mindat lam in hliam tuar 4 le nunnak liam 1 an um zo tiah theih a si.\nMindat CDF ṭuanvonei mipakhat cun “tuizing nazi 6 hrawngin Kyaukhtu vanzam tualrawn in phukpi ralthuam hmangin inkap ciamco ih kan nunnak thaap in Mindat khuapi kan hum. Khuasung cu an kap hrih lo ih kan umnak kiangkap nasaten in kap. Minute 3 dan in inkap” a ti.\nSAC ralkap in phukpi ralthuam thawn an kah nakah mipi humtu CDF Mindat ralkap 1 nunnak liam in mi 4 hliam an tuar tiah theih a si ih, Kyaukhtu myo ah ralkap mawṭaw 3 thleng bet in, 2 cun Mindat lam an pan tiah theih a si.\nCuvek dinhmun a si tikah Mindat CDF ṭuanvonei mipakhat cun “ziangruangah kan rualin tutiang an cangvai hrih lo. Kan zaten ṭangrual in kan cangvai tlang ding ticingin khua dang pawl ziang ruangah an cangvai hrih lo” a ti.\nSAC ralkap le CDF Mindat cu kapawlo dingin thutiam an nei nan SAC lamin thutiam pahbalin kaihkhihmi mipanga an thlah duhlo ruangah May 12 ah kahdonak an ṭan salmi a si.\nApril thla tawp lam khalah CDF Mindat dilngenmi ngaihsaklo ruangah kahdonak a rak suak dah ih cuih ṭum ah SAC ralkap 20 luan an thi tiah CDF Mindat in an phuang.\n← Tamu Doawknak ah SAC ralkap 15 thi, mipi lam ah 1 nunnak liam ve\nMindat Mipi in Martial Law cohlang lo →


Ram Sung Hrilawknak Ziang An Bang Ding Aw? - Chinland Today Media\nRam Sung Hrilawknak Ziang An Bang Ding Aw?\nNovember 7, 2010 4:34 pm·1 comment\nKum 20 sungih hrilawknak cu tuisun ah Kawlram cun mipizanlennak lampi karbak 7 a tuahmi vek in a nei. Hi hrilawknakah ralkap acozah pawl cun nehnak an co ding ti khal cu zumnak tampi a um, a sinan mipi zalennak ding lampi pakhat a zawh ve ih thleng danglam pakhat tal a um ding tin Kawlram thuhla zingzoi tu pawl cun an sim.\nJunta, kawl ralkap pawl cun hrilawknak cu an tuah nan ziang tikah anehtu puannak an nei dingti an tarlang lo ih ‘a caan te ah’ a thleng ding ti cun an sim.\nNi dang bang lo zet in tuisun cu Kawlram khawpi Yangon khal dai thipthen ten a um. A sinan mi thenkha pawl cun mipiih rel thawm mi thulengvak um mi bomb a puak ding ti ruangih rak vak ngam lo khal an um ti a si.\nMe thlanak hmun 40000 lenglo pawl hi zinglam 6 ihsin an ong ih zanlam 4 ah an khar sal tin AP thuthang cun a tarlang.\nVOTING: Kawlram ah vote thla theitu mi 29 million lenglo an um. Party 37 ihsin mi 3071 pawl in zuam awknak an nei ding.\nMimal ih ding mi 82 an siih Rorel inn pi ih seat 1159 (494 le 665) cu an zaten an cuh aw ding. Tlangpar mi pawl umnak ih me thlaknak kuang an thiatbal salmi ah mi 1.5 million lenglo cu hnawl an si ding ti zum a um.\nPARTY Pawl: Party tumbik pahnih pawl cu Union Solidarity and Development Party (USDP) le National Unity Party (NUP) an si.\nUSDP ihsin a zuamtu mi 1112 an um ih hi pawl hin rampi huap ih sumpai lamih bawmnak a tam ruangah seat ngah tambik ih nehnak co an zum.\nNUP ihsin zuamtu 995 an um ih rorel inn pi pahnih kom ih cuh tumtu mi 443 an um.\nA pathumnak ih party picang bik cu National Democratic Force (NDF) party an siih an ni pawl hi Aung San Suu Kyi ih party NLD party ih phel kuai mi pawl ih dinmi a si. A zuamtu mi 164 an si.\non November 8, 2010 at 3:19 pm\nThuhla in rak sim theitu parah kan lungawi.\nTuizarh kan Kawhhran thuthangah kan rak telh ih thlacamnak tla kan rak nei.